
EL A BOLBE LANTA CABEZ 

INTENTO HACI PA KIBRA UN ATM PA HORTA, PERO NO A LOGRA 

DAÑO HACI N'E MACHIN TA CONSIDERABLE 

TABATA ayera marduga algo pasa di 3or a bati alar- 
ma na Texaco Tanki Leendert. A drenta informacion 
cu a kibra e ATM. 

E alarma a activa y mesora e compania di seguridad 
a mobiliza. Na yegada nan a haya e machine di saca 
placa pafo di Texaco Tanki Leendert tur destrui. 

E camaranan tapa cu verf preto y e screen tambe man- 
cha cu verf preto. 

Polis a yega y notifica nan superiornan pa presenta. 
Esnan encarga cu e seguridad di e ATM tambe a activa 
mesora p’asina saca e placa di e ATM. 

Ta calcula cu den e ATM aki tabatin como 300 mil flo- 
rin. No ta facil pa kibra un ATM asina. Pasobra despues 
di varios kiebro y intento di ladronicia den pasado, a 
cambia e sistema di seguridad. 

E biaha aki a corta un parti di scharnier pa habri e 
porta pa yega n’e placa. Esaki no a logra. E placa a 
keda intacto y asina alarma a bay, e anti-socialnan a 
bandona e sitio. 

Departamento Tecnico a wordo notifica y a bay n’e 
sitio. 

Segun informacion di algun testigo, nan por a mira 
algun hoben, lomba sunu lo a yega riba bicicleta. 
Riba e camara di seguridad a mira e movecion di dos 
bicicleta den e area. 

Straño cu por sona, apesar di tur e desordo cu a tuma 
lugar pafo, no a wordo scucha dor di e persona cu ta- 
bata trahando den e Convenient Store. El a bisa Polis 
cu e no a nota nada straño pasando pafo. 

Team di Atraco di Polis tin e caso aki tambe bao di 
investigacion. 


X.V. 

\ g— / 

avTpIiron 

THE BEST EVIDENCE 


For more irTformation 
Call 582-7252 / in&ec@setamet*aw 

Hoben Mericano 
luchando cu un 
enfermedad 
terminal ta haya 
un aventura na 
Aruba via 
Make-A-Wish 


E aventura di Autumn a 
cuminsa cuminsamento 
di e aña aki, despues cu su 
mama y prima a nomin’e 
pa ‘Make-A-Wish’. Autumn 
a wordo diagnostica cu un 
tumor celebral benigno, y 
desde e tempo ey e la pasa 
dor di varios operacion y 
tratamento di chemo. 

Su prima Cheryl, kende 
ta un nurse a bisa: “E aña 
aki tabata un aña hopi 
fuerte p’e. Doctor a noti- 
fica nos cu e chemo no ta 
reduci e tumor y e tumor ta 
sigui crece. E chemo tabata 
cans’e tambe y e no tabata 
come.” 

E tumor a sigui crece y 
tabata segrega awa, cu 
a forza doctornan pone 
un tubo den su celebro 
a e banda di e tumor. E 
awa a bay den su stoma, 
y despues cu su stoma no 
a absorbe e proteina di e 
awa, doctornan a hayanan 
obliga ta drain e stoma. 

Famia Paolini a cancela 
nan biahe crusero pa mo- 
tibo cu nan mester a deal 
cu e malesa y cuido di 
Autumn. 

“Aña pasa ora mi a wordo 
diagnostica cu e tumor 
celebral, nos tabata di bay 
rib’un biahe crusero, pero 
mi mama a cancela, y ami 
no por a kere cu e la can- 


cela,” Autumn a bisa. 

E famia a dicidi di cam- 
bia nan ticket di crusero 
pa haci un biahe cortico 
pa Florida, sinembargo, 
Autumn a keda soña cu e 
awa cristalino di lama y e 
santo blanco di e beach di 
e islanan di Caribe. Ora e 
la ricibi e formularionan 
pa nominacion pa Make- 
A-Wish, e no a duda niun 
rato unda e kier bay. 

“Mi a gewoon yena cu mi 
deseo ta pa relax y pasa 
bon. Mi tabata kier a goza 
sin preocupa pa nada. 
Mi tabata kier a wak e 
santo blanco suave y e 
awa cristalino. Tambe mi 
tabata kier a saca potret di 
e bahada di solo, y Aruba 
tin bahada di solo hopi 
bunita,” Autumn a bisa. 

E deseo di Autumn a wordo 
apropa pa Make-A-Wish, 
cu ta concede deseonan 
pa muchanan entre 2 pa 
18 aña kendenan tin male- 
sanan cu por ta terminal. 
Autumn a biaha pa Aruba 
hunto cu su mayornan, su 
ruman homber, Jordan. 
Nan a keda 6 dia na Aru- 
ba. E famia a bishita nos 
beachnan y e Pool Natural, 
nan a keiro den boto, dis- 
fruta di spa y a tuma ATV 
tour riba nos isla y a bishita 
e Kapel di Alto Vista. 

“Mi fe den Dios ta sostene 



mi speransa y mi a haya mi 
confirmacion di e speransa 
aki ora cu Autumn y su ru- 
man homber a cana den e 
Kapel di Alto Vista. e ta un 
lugar di paz y mientras mi 
a wak nan cana eynan, mi 
a sinti e presencia di Dios,” 
Cheryl s bisa. 

Durante su estadia na Aru- 
ba, Autumn a sinti malo 


y mester a tuma pilder 
di chemoterapia y esey 
a haci’e hopi biaha fas- 
tioso durante su estadia. E 
pilder di chemoterapia ta 
pa un temporada di prue- 
ba cu e sparanza cu nan 
lo yuda reduci e tumor. 
Autumn ta keda positivo 
cu e pildernan lo traha. 
Autumn ta bisa cu awor 


cu su aventura di Make- 
A-Wish ta tras di lomba, e 
ta spera di bay mas aven- 
turanan den futuro. 
“Despues di a bishita un 
lugar nobo, e ta haci mi 
pensa cu tin asina hopi 
cosnan bunita den mundo. 
Mi kier explora nan tur,” 
Autumn ta bisa contento 
cu deseo a bira realidad. 

Dos CQcho to bringa pa un weso, mientras cu di tres ta bay cune 

E dicho aki ta cuadra pa loke ta sosode 
actualmente den transporte publico 

Asina aki nan mes ta crea taxista pirata of cualkier otro pirate den transporte publico 




fl 

u 



MASKE cu e autobusnan ta dis- 
puesto pa uni, pero bao di nan 
mes, ta surgi diferencia, ora di 
recoge pasahero. No tin respet, no 
tin muestra di colegialidad. Esey 
nos por constata p.e. ora cu a surgi 
un problema bao di e autobus, ora 
cu tin di nan, cu ta recoge pasa- 
hero, sin core nan ruta complete. 
Esaki a pone cu algun di e core- 
dornan di autobus a acudi na De- 
partamento di Transporte Publico, 
pa denuncia nan mesun coleganan 
(Arubiano). 

E union bao di e chauffeurnan di 
autobus ta mehorando; 90% di e 
chauffeurnan ta traha bon hunto, 
pero semper tin un grupito cu ta 
purba di daña cos. Johan Bergrok, 
kende ta actua como vocero a laga 
sa cada chauffeur tin ruta pa core, 
pero por a constata ultimamente, 
cu tin di nan mesun coleganan ta 
cos fuera di regla, pa perhudica 
otronan cu si ta atene nan mes 
na regla. Banda di e violacion di 
regla, nan tambe ta confronta 
problema cu taxi pirata. 

“Taxi pirata ta un molester pa ful 
Aruba. San Nicolas tambe tin’e. 
Aworaki nos a cuminsa bring’e 


pisa. Pasobra, nos a bisa, ya cu nan 
no ta duna nos atencion, nos mes 
ta bay cuminsa coy ley den nos 
mesun man, pasobra e ta kitando 
pan di nos yiunan”, asina Johan 
Bergrok, vocero di e autobusnan 
a splica. 

Pero banda di bringa taxi pi- 
ratanan, nan mes coleganan no 
ta atene nan mes na regla, dor di 
core nan ruta completo, pero ta 
recoge pasahero na caminda, pa 
p.e. bay Oranjestad, siendo cu tin 
un autobus ta biniendo abao, cu 
tin tur derecho pa recoge dicho 
pasahero. 

Asina tin un competencia inhusto 
y si esaki no wordo frena, trans- 
porte publico lo bira un free for all. 
Mescos cu Minister Otmar Oduber 
a anuncia cu lo cuminsa actua y 
tuma medida contra di taxistanan 
pirata, mester tuma medida con- 
tra chauffeurnan di autobus cu 
tambe ta percura pa competencia 
inhusto. 

Pesey nos a haci mencion den nos 
titular: “Mientras cu dos cacho ta 
bringa pa un weso, e di tres ta bay 
cune” 

Departamento di Transporte Pu- 


blico ultimo dianan ta masha den 
publicidad continuamente pa 
problemanan cu tin bou chauf- 
feurnan di bus pero tambe taxinan 
pirata cu ta coriente rond. 

Na principio di e siman aki un 
grupo di chauffeur di bus a bay 
protesta na DTP pa motibo di 
problema cu nan tin cu chauf- 
feurnan cu no ta comportando 
nan mes. 

Nan ta lora prome cu nan yega 
final di nan ruta, pasando dilanti 
otro chauffeurnan cu si ta warda 
casi un ora prome cu nan turno pa 
sali yega. E consecuencia ta cu e 
chauffeurnan cu ta scucha ta yega 
Playa cu solamente 2 pasahero, 
pasobra otro a pasa nan dilanti, 
recoge pasahero prome cu nan. 

A resulta cu e problema no ta cu 
esnan cu ta staciona na Carnival 
Village, pero un grupo chikito 
di chauffeur di autobus cu no ta 
coopera, manera hende grandi, pa 
yega te final y recoge pasahero se- 
gun turno. E chauffeurnan ta lora 
den becindario di Warda di Polis 
San Nicolas, despues di recoge 
pasahero bay di biaha abou sin 
yega final di e ruta. 

Belinda Maduro di DTP a splica 


cu nan tin un ruta pa cumpli cune 
y e ta ensera cu mester yega te na 
final, e parada central cu ta ubica 
banda di Carnival Village. Antes 
tabata yega te na cura di Valero 
(Fang Restaurant), pero a cambie 
dor cu e espacio ta hopi chiquito. 

Esnan cu no yega te final di e ruta, 
lo traha un raport contra esnan cu 
nan no ta cumpli y lo tin cu carga 
cu e consecuencia ora impone 
medidanan riba nan. 

DTP tin un lista di e nomber cu nan 
a ricibi for di e grupo di chauffeur 
malcontento. 

DTP su problema ta cu dor di es- 
casez di personal, ta pone priori- 
dad riba taxinan pirate, pa cual a 
cuminsa na aki auto for di esnan 
cu ta viola ley. 

Pa loke ta comportacion di chauf- 
feurnan di autobus, cu tambe a 
cuminsa cu nan pirateria, pronto 
lo conoce sancion tambe cu por 
yega te na revoca nan permiso, 
Belinda Maduro di DTP a manda 
su mensahe cla y raspa. 

No por permiti pa Aruba bira un 
republica di banana, unda no tin 
respet pa ley of regla mas. 

Debi na falta di duna preferencia 

Causa di accidente 
na Balashi 



Avenida Milo J.Croes # 118 - A 
tel: 5883948, fax: 5883945, 

Dilanti Flora Market na Dakota, 
Florario: 8.30AM-5.30PM (nonstop) 
email: doorhandle @ setarnet.aw 

PANIC PUSHBARS - DOORCLOSERS 
SECURITYSTRIPS - SWINGHINGES 
SECURITYLOCKS - DOVESPIKES 
SPANTAPALOMBA, Y MUCHO MAS 





Dreamin^ of a vacaiion ? 

WaltDisneiillllorld 



MAGIC KINGDOM 

DISNEY HOLLYWOOD STUDIOS 

SEAWORLD 

UNIVERSAL STUDIOS 

ISLAND OF ADVENTURE 


Travel Bureau Inc. 

Tel: 582-1992 



fun ivithin your rtachl 




DIALUNA anochi a drenta informe di un accidente na Balashi n’e “T” weg, cu ta sali 
riba caminda cu ta pasa dilanti di WEB. 

Polis y ambulance a ser pidi pa acudi n’e sitio, mirando cu tin varios herido, pa cual 
a presenta dos ambulance. 

Na yegada di e patruya policial a compronde cu chauffeur di un Toyota Yaris biniendo 
for di Drive Inn, a subi pa bay direccion pariba, sin a duna preferencia na un otro 
Toyota Corolla cu tabata bin di pariba. 

E impacto tabata fuerte y 3 persona a resulta herida, entre nan un baby. Na yegada 
di e ambulancenan, nan a atende e heridonan y a transporta nan pa hospital. 



Like Us On £ 

fagoJwUfel 


www.facebook.coni/AWEMainta 


:^visit our website 

V 


www.AWEMainta.com 

Startuiu 


.nMftechevcntintheemerEingSilicon 

MlCH*announcesnewtecn 

Bcachot^niba 


ATECH 



Cemeenschappelijk k3v3lJ 

Hof van Justitie 

Het Gemeenschappelijk Hof van Justitie van Aruba, Curaçao, St. Maarten en van Bonaire, St. 
Eustatius en Saba is belast met de rechtspraak in het gehele Caribische gedeelte van het 
Koninkrijk der Nederlanden. 

Het Gemeenschappelijk Hof werkt als een verzelfstandigde organisatie ter verdere 
professionalisering en efficiéntie van de rechtspraak. 

Voor het Gemeenschappelijk Hof, standplaats Aruba roepen wij kandidaten op voor de volgende 

fiinctie: 

Administratief Medewerker 

De administratief medewerker is belast met de administratieve voorbereiding, bewerking en 
verwerking van de terechtzittingen op alle rechtsgebieden. 

De functie: 

• Het inboeken van gegevens betreffende de rechtszaken; 

• Het actueel, volledig en toegankelijk houden van de registers en dossiers; 

• Het registreren en controleren van verzoeken, dagvaardingen, oproepingen op 
juistheid, volledigheid en rechtmatigheid; 

• Het zorgdragen voor de correspondentiestukken tussen partijen betreffende de 
te behandelen zaak; 

• Het verstrekken van informatie aan belanghebbenden; 

• Het verrichten van juridisch ondersteunende werkzaamheden t.b.v. de griffiers en 
de rechters. 

Wat wordt van U verwacht: 

• Een MBO+ opleiding; 

• Een HBO werk en denkniveau; 

• Tenminste drie jaar werkervaring in een vergelijkbare functie; 

• Goede beheersing van het Nederlands zowel mondeling als schriftelijk; 

• Kennis van en ervaring met geautomatiseerde systemen; 

• Goede contactuele vaardigheden; 

• Juridisch administratieve kennis en ervaring op het gesteld niveau is een pre. 

Arbeidsvoorwaarden: 

• Secundaire arbeidsvoorwaarden conform het personeelsreglement 2010 van het 
Gemeenschappelijk Hof vanjustitie; 

• Een medische keuring en een antecedentenonderzoek maken deel uit van de sollicitatieprocedure. 


Als u geinteresseerd bent in deze functie, dan kunt u uw belangstelling kenbaar maken door uw 
soUicitatie met cv uiterUjk 12 augustus 2015 in te dienen bij dhr. E. Kross, Vestigingsmanager van 
het Gerecht in Eerste Aanleg van Aruba, te J.G. Emanstraat 51. Voor nadere informatie kunt u 
contact opnemen met mw. E.P. Croes-KeUy, Medewerker Personeelszaken, telf.: +297-5265432. 


ATECH^ Aruba 
capturando 
atencien 
internacional 


Mientras cu na Aruba strategicamente ta introduciendo 
ATECH* Conference na comunidad, por bisa cu inter- 
nacionalmente tambe ATECH* ta capturando basta 
atencion. 

Diferente websites, revista y corant situa na Merca, La- 
tino America como tambe islanan den Caribe ta dunando 
ATECH* e atencion. 

Cu esaki ta bin mas cu claro cu ta duna Aruba como isla 
tambe cobertura. 

Banda di e diferente medionan di comunicacion men- 
ciona, oradornan internacional tambe ta promoviendo 
ATECH* Conference riba nan pagina di compania como 
tambe personal y ta expresa nan aporte n’e tremendo 
iniciativa aki cu a origina p’un grupo di profesionalnan 
local. 

Dia 28 y 29 di augustus 2015 lo tuma lugar e conferencia 
unico y cu lo marca historia c’un bista interesante pa 
comparti ATECH* durante un conferencia di dos dia 
cu comunidad di Aruba. Durante e magno evento aki 
lo pone enfoke rib’e importancia di tecnologia pa un 
empresario como start-up. 

Meta principal p’e grupo di profesional dinamico ta pa 
establece Aruba como e paraiso den Caribe cu e forsa 
principal den inovacion y tecnologia. 

Pa mas informacion di ATECH* Conference y pa cumpra 
of reservabo carchi di entrada por bishita www.atech- 
conference. com/tickets 


DRAGON 


Mainstreet San Nicolas Tel. 584-3999 
open 9.00 - 13.00 and 14.30 - 18.30 


Z7ragon spec\á» 




Sajnsung note edge 


I 


bkj sport 4.5 
al 210,00 


CALAky 



Samsung s3 mini 
afl, 315,00 


Samsung S5 , s5 rnfni, Samsung S4 , Samsung 4 minin S3 mlni etc.. 
Accessories tor ali Samsung and Iphone modeis 

ToshibaLaptop 15,6 "4Gb 320Gb Hajddisk Afi. 900,00 
Hp Ink carridgss, Llnfcv/ersal faptop adaptefs ©tc.. 

FTunes gift cafds $ 10.00, $ 15.00 and $25.00, 

Google play cards and Playstation Netwaik cards. 


Saies, lepair and accessories for all Samsung modeis and other ceilubis. 
Unlock, reload, reset, upgrade, repJace lod, keypad. speaker etc. 

Contrario na declaracion di liderdi MEP 

Un total di 399 studiante Arubiano 
ta continua cu nan estudio avansa 



«AINDA mi no por compronde e motibo real di lider di 
oposicion pa continuamente haci declaracionnan falso 
riba diferente topico. Pasobra e ta simplemente ilogico 
pa mustra pueblo constantemente cu bo ta publica men- 
tira siendo tin «hard facts» cu eventualmente ta desmenti 
tur loke e ta declara. 

Mi ta kere nos por conclui cu un biaha mas, Evelyn 
Wever-Croes ta un profesional den mal informa pueblo.» 
Minister Hooyboer Winklaar a declara despues di a 
tuma nota di un comunicado conteniendo informacion 
completamente no corecto den nos medionan di comu- 
nicacion. 

Un promedio di 399 studiante, cual ainda porcierto 
por hisa ya cu ta cabando di procesa algun peticion cu 
a drenta laat, lo sigui nan estudio superior na diferente 
region of na Aruba mes. 

“Mi ta sumamente contento di mira un cifra halto asina 
aki. E ta hopi facil pa un studiante dicidi di cuminsa traha 
of bay haci algo otro en bes di sigui studia. 

Esaki unicamente ta confirma cu e mensahe cu cada un 
di nos ta duna nan, en realidad a pone cu nan a dicidi di 
sigui studia”, e mandatario a sigui elabora. 

Pa por duna un mihor bista, un total di 254 studiante 
a dicidi di sigui nan estudio na Hulanda di cual 190 lo 
biaha hunto cu e beursalennan e weekend di 1-2-4 au- 
gustus y e otro grupo, cual ta un total di 65 studiante a 
dicidi di biaha riba nan mes, cu tambe ta posibel. 

Otro studiantenan, un promedio di 42 alumno, a dicidi 
di bay otro region, p.e. na Merca, Canada, Corsou y 
algun otro pais. 



We are looking for energetic and goal orientated individual to 
join us in our nevi/ and exciting venture. 

TRANSLATOR 

• VWO or HAVO Diploma 

• Strong command of English, Papiamento & Dutch 

• Must be able to translate articles from Papiamento & Dutch to English 

• Able to work under strict timeline and under pressure 

If you are interested send your complete CV to 
toko@awemainta.com . 

Please note that phone inquiries wil! not be entertained. 

TlTe 

jMedia 

Group 


E focus ta pa bay duna mas informacion di e regionan 
aki den e lunanan nos dilanti pa sigura cu e studiantenan 
cu ta den nan ultimo aña sa cu tin mas opcion cu no ta 
unicamente Hulanda. 

Banda di esaki tambe nos tin un grupo cu a dicidi di keda 
nan dushi isla pa sigui cu nan estudio. Aki nos ta referi 
na un promedio di 102 studiante cu lo sigui nan estudio 
entre otro Universidad di Aruba, IPA of na EPI. 

“E berdad ta cu no ta importante na unda nan lo sigui 
cu nan estudio, e importancia ta cu nan a tuma e stap, 
e decision di sigui studia p’asina aki sigura un mihor 
futuro pa nan mes y pa nan famia. 

«Bo diploma t’e yabi pa un mihor futuro. T’e mensahe 
cu semper mi a duna cada un studiante cu mi a haña e 
chens di combersa cune. 

E weekend nos dilanti mi lo despedi di e grupo di beur- 
salen cu lo subi avion rumbo pa Hulanda y mi ta sigur cu 
mi lo wak mayoria di e cara nan aki bek un dia, cu un nan 
diploma den nan man, trahando duro, honestamente, 
pa hiba nan mes y nos Aruba dilanti. 

Un diferente proposito cu esun di Evelyn Wever-Croes 
tin pa nos pais.» Minister Michelle Hooyboer Winklaar 
a termina bisando. 

DTP conhuntamente cu Polis ta continua cu 

Accion severo contra 
transportacion publico ilkito 






DTP conhuntamente cu Cuerpo Policial pa 
algun siman ta atendiendo cu man fuerte e 
fenomeno di transportacion publico ilicito, 
mihor conoci como taxi pirata. 

Ta trata aki di esnan cu ta bin busca of hiba e 
turistanan na nos Aeropuerto sin e permisonan 
concerni. 

Entre nan personanan cu tin permiso di T- 
vergunning y autonan cu tin 0-vergunning. 

Recientemente a papia riba e maneho severo y 
consecuencianan cu lo tin p’esnan cu ta prac- 
tica transportacion ilegal. 

Asina mes durante un control a gara algun 
chauffeur cu no a tene nan mes na leynan 
existente. Esnan cu tin 0-vergunning of T-ver- 
gunning y kier practica e funcion di taxi a ricibi 
un aviso y si nan continua cu e practica aki, 
nan permiso lo keda hala aden pa un periodo 
di entre 2 pa 6 siman cu tur posibilidad di te 
hasta perde nan permiso. 

Durante e accion recien a constata te hasta un 
bus di tour cu T y O vergunning cu tabata cobra 
pa cabes pa un recorido. 

DTP a para e bus aki baha e pasaheronan y a 
yama 6 taxi pa transporta e pasaheronan pa 
nan destinacion. Cuerpo Policial na su turno 
tambe a reparti algun boet. 

DTP ta actuando tambe den e aspecto preven- 
tivo unda ta para e turistanan prome cu nan 
subi e vehiculo, notifica nan cu locual nan ta 
haciendo no ta corecto y ta yama un taxi pa 
hiba e turistanan na nan destinacion manera 
mester ta. 

Minister Otmar Oduber recientemente a anun- 
cia e maneho fuerte aki contra taxi pirata y lo 
continua cu e maneho di sero tolerancia den 
transcurso di e simannan nos dilanti. 

Por conta cu consecuencianan pisa unda lo por 
yega te hasta n’e punto cu nan ta kita e vehiculo 
for di e chauffeur, y aresto di esnan cu ta sigui 
cu e maneho ilicito aki. 

Aruba tin leynan tocante transporte publico 
y tin taxi pa transporta esnan cu tin mester. 
Esnan cu no tin permiso sigur lo por conta cu 
consecuencianan menos agradabel. 

Formando un carera den Cuerpo Policial Aruba 

A promove 
Liliana Rasmijn 
como "HoofdagenK^ 



RECIENTEMENTE Alto Comisario di Cuerpo Policial Aruba, mr. 
Adolfo “Dolfi” Richardson a presenta e landsbesluit cu ta coresponde 
cu promocion di Liliana Rasmijn den e rango di “Hoofdagent”. 

E ta trahando e ultimo añanan den Departamento di Comunicacion y 
Prevencion y como tal t’e vocero suplente di Cuerpo Policial. 

Alto Comisario Richardson den su discurso a menciona cu Cuerpo 
Policial ta conta cu hopi hoben, cu ta asumiendo posicionnan clave 
den e organisacion. 

Esaki ta algo di aplaudi; e dedicacion di e hobennan pa cu nan trabao 
ta haci di e organisacion uno excelente, el a bisa. 

“Ta un berdadero honor pa otorga promocion n’e coleganan”, Rich- 
ardson a expresa, e ta un muestra cu nan ta bay pa fase dos den nan 
carera profesional y cu esaki ta asumi tambe responsabilidad nan cu 
e promocion ta trece cune. 

Liliana Rasmijn tin 17 aña trahando den Cuerpo Policial, a laga sa cu 
berdad e promocion ta bin cu mas responsabilidad, pero cu e ta cla 
p’e retonan su dilanti. 

E tabata particularmente contento cu su yiunan por a presencia un 
momento asina importante den su carera. 

Rasmijn a bisa cu ta despues di varios aña di a pens’e el a dicidi cu e 
ta bay haci su testnan pa traha riba su promocion y un pa un el a logra 
nan tur tambe. 

El a splica cu loke e ta bisa hobennan tur ora ta conta mescos p’e; nunca 
nan mester give up, pero sigui bay pa nan soñonan y nan lo logra. 

Liliana Rasmijn ta hopi contento y orguyoso cu su logro, cu e avanse 
den su carera cu a cuminsa 17 aña pasa cu un combersacion cu e 
Alto Comisario e tempo ey, esta Alwin Nectar, kende a entrevist’e pa 
determina si un carera den Polis tabata algo p’e. 

Su hefe directo, esta Vocero di Polis, Lito Lacle y su colega John 
Larmonie tambe tabata presente durante e ceremonia cortico, pero 
importante aki. 

Destruccion na 
muraya di cas 

ASISTENCIA di Polis a wordo pidi dialuna 03.25 na 
un cas na Weg Rooi Hundo. Eynan e denunciante D. a 
bisa cu muchanan a spuit lemanan di village boys riba 
muraya di su cas y tambe di e cas di su mama difunto. 
Polis a tuma e keho y lo investiga mas profundo. 


Guardia la mira dus homber la 
menasa un olro homber 

DIALUNA 05.13, un patruya di Safecom cu tabata riba patruya den e be- 
sindario di Boroncana, ta mira dos homber tin un homber bou menasa. E ta bisa 
cu e tabata na haltura di e cas Boroncana 1, ora cu el a mir’un homber lomba 
sunu para banda di cminda cu su mannan na halto mientras su tras tabatin dos 
homber para cu tine bou di menasa. Como cu e guardia no tabatin arma, el a 
sigui core y na un distancia a para pa yama Polis. Polisnan a bay n’e lugar indica 
pero no a topa cu nada. 


Destruccien na 
porta di Sushi Shap 


CENTRAL a manda Polis dialuna 03.29 na un negoshi 
naTanki Leendert pa un destrucion y ladronisia. Na e 
sitio, e doño di Sushi Shap a bisa cu un di su trahador- 
nan a sera e lugar diadomingo y lague entacto. Dialuna 
03.10 nan ta wordo yama pa e compania Smart System 
kende a bisa cu e alarma a zona y cu supuestamente 
ladronnan a drenta den e luga. E1 a bay pa controla y 
a mira cu e porta patras a wordo kibra, pero nan no a 
bay cu nada. Riba e camaranan a mira dos homber cu 
handschoen bisti. 


Homber la haya bala 
cayenle den lama 

UN homber cu ta buzo a bay dialunal3.47 warda di 
Polis y ta entrega Polis seis bala cayente cu el a haya 
den lama. E ta bisa cu el a haya e balanan banda di 
TresTrapi. Polis a controla nan y a resulta cu nan ta di 
9mm pa un arma di canela di man. E balanan a keda 
confisca y entrega na Recherche. 



FERTEC N.V. 

AIRCONDITION & REFRIGERATION 

Address: Caya Ernesto o Petronia 45 Email: fertecnv@hotmail.com 
Tel: (297) - 5882860 Cell; (297) - 5633766 

Seriously efficient air conditioning 

A smart solution foc your 
busines or home 

5 ton unit, 5.3 amps 

24 hours a day 7 days a week 
is about 230,- AWG monthly 

Lider di proyecto di DOW Swinda Dijkhoff: 

Preparacion pa Green 
Corridor ta un experiencia 
hopi positivo pa DOW 

Kier oplico benfohonon po ofro 
proyecfonon publico 



SIGUIENDO cu e proceso di Green Corridor, e siman 
aki Gabinete Mike Eman II ta bay haci un presentacion 
amplio di tur informacion y cu tur instancia cu ta forma 
parti di e proyecto. Departamento di Obranan Publico 
(DOW) a hunga un papel clave for di prome momento 
cu Gobierno a duna ordo pa ehecuta e plan cu tin 30 aña 
pone riba un ‘stand by’. 

“Despues di a pasa den varios training nos tin un pre 
work cu a yuda nos hopi. DOW ta cla.” 

P’e departamento aki tabata un experiencia sumamente 
positivo ya cu nan ta sinti nan mes completamente pre- 
para, y mas ainda, ta wak esaki como algo cu ta capacita 
nan miho pa proyectonan publico den futuro. 

E stapnan tuma den Green Corridor ta ripiti pa loke ta 
e Watty Vos Boulevard, como cu ambos ta proyectonan 
PPP (Private Public Partnership). 

“DOW tin pensa di aplica e parti di exigencianan pa tur su 
otro proyectonan. No e parti di bestek, pero si mas regla 
pa un nivel un tiki mas halto cu antes,” asina Swinda 
Dijkhoff di DOW a duna di conoce. 

Swinda Dijkhoff, actualmente ta fungi como Projectle- 
ider na Departamento di Obranan Publico caminda e 
tin un carera di casi 18 aña. Su tarea ta consisti di, entre 
otro, diseña camindanan y realisa e parti di preparacion 
previo na e ehecucion. 

Den e proyecto Green Corridor, Dijkhoff ta fungi como 
Consehero Tecnico. El a traha rib’e bestek y tambe a 
atende cu aspectonan di servicionan di utilidad. 
“Utilidad tabata un reto dor di e diferente rednan,” asina 
el a bisa. 

El a logra yega na un areglo cu tur tres compania pa ora 
di bay haci e proyecto. 

Otro aspecto cu tabata un reto den desaroyo di Green 
Corridor t’e aspecto huridico. Dijkhoff a splica cu como 
cu e concepto di PPP ta nobo pa Aruba, no tabata conoce 
e manera di haci bestek cu ta aplica na dje. 

E personal a haya entrenamento den composicion di un 
bestek basa riba estilo di ‘functiebeschrijving’. Esaki ta 
un sistema caminda ta pone enfasis riba cumplimento 
di cierto exigencianan. 

“E manera con ta skirbi’e ta 180 grado diferente di con 
nos ta custumbra,” segun Dijkhoff. 

Tanto riba tereno tecnico, financiero como huridico, pais 
Aruba a haya asistencia di Rijkswaterstaat y PriceWater- 
houseCoopers di Hulanda. E asistencia aki a inclui tambe 
curso y entrenamento cu personal di Departamento di 
Obranan Publico a atende pa sa con pa maneha e fase 
di ehecucion di e proyecto. 

“Jossy Kock ta lider di e grupo di ehecucion hunto cu 




otro cinco funcionario di DOW”. 

Dijkhoff a admiti cu no tabata facil pa cambia e manera 
di traha di añanan largo, pero nan ta wak e potencial. 
“Normalmente na un proyecto bo ta bay controla, awo 
ta hala un stap atras y laga e responsabilidad 
na e contratista y si e no cumpli cu 
e exigencia ta su obligacion pa 
coregi loke ta necesario.” 

Adicionalmente a siña 
tambe con pa atende 
situacionnan ora di 
cera caminda, pa loke 
ta trata e stapnan pa 
tuma y informacion 
pa duna, entre otro. 

“Esey a yuda nos 
hopi pa eigenlijkbay 
un poco mas dilanti,” 

Dijkhoff a termina 
bisando. 

Minister Arthur Dowers hunto cu Cuerpo Policial 
a introduci rijbewijs nobo pa Aruba 


CU yegada di e ekipo nobo, Aruba awor ta cla 
pa procesa y imprimi su mesun rijbewijsnan, 
na Aruba mes y den cuestion di algun minuut. 
E sistema a wordo getest caba y tur cos 
ta trahando perfecto. Esaki Minister mr. 
drs. Arthur Dowers a anuncia hunto cu 
Comisario Irma Gordon y Inspector Ricardo 
Muller dialuna mainta. Minister Dowers ta 
gradici tur ciudadano pa nan pasenshi y a 
splica cu e rijbewijs nobo ta keda registra 
den e catalogo internacional cu ta sali na 
januari 2016, hunto cu e rijhewijs roos ex- 
istente cu tabata wordo traha na Hulanda. 
Pues, pa Aruba lo aparece dos rijbewijs roos 
valido. E catalogo aki ta wordo uza tur parti 
di mundo y den dje tin registra tur e mod- 
elonan di rijbewijs cu ta legal pa cada pais. 

E modelo di rijbewijs internacional cu 
ta wordo uza na Aruba tambe ta regis- 
tra den e “check-in guide” aki. 
Comisario Irma Gordon a bisa cu no lo ta 
cambiando e rijbewijsnan blanco cu a otorga e 
ultimo lunanan cu a pasa ainda, pasobra esaki 
nan ta keda valido pa uzo na Aruba. 
Personanan cu kier biaha y kier core auto den 
exterior por pidi un rijbewijs internacional na 
Departamento di Rijbewijs pa ta sigur cu nan 
por huur y core auto den exterior sin problema. 

Comisario Gordon a splica cu e prome set di 
rijbewijs cu lo wordo otorga t’esnan n’e per- 
sonanan cu actualmente tabata wardando pa 
nan rijbewijs bin for di Hulanda y ta canando 
cu un copia di e peticion. 

E grupo aki ta consisti di un poco mas 
cu 2000 persona. E rijbewijsnan aki lo 
wordo otorga despues di dia 15 di augus- 
tus y Cuerpo Policial lo haci un anuncio 
tocante e entrega ora cu e tempo yega. 

E otro grupo di persona cu lo haya un ri- 
jhewijs nobo ora cu e ekipo wordo poni 
den ful funcionamento despues di dia 15 
di augustus, t’esnan cu a pasa na prueba 
pa rijbewijs, pues rijbewijsnan nobo; y 
esnan cu mester renoba nan rijbewijs. 
Minister Dowers a splica cu e rijbewijsnan 
blanco no a wordo registra den e “check-in 
guide” y pues no ta valido pa uzo p’afo di Aruba. 
E decision pa no registra e rijbewijsnan aki 
a wordo tuma p’asina evita cu Aruba tin tres 
rijbewijs registra den un tempo cortico y pa- 
sobra tambe lo no tabatin sentido pa haci’e, 
pasobra e catalogo ta sali un biaha pa aña y 
e no lo a keda registra na tempo p’e cambio. 

Ing. Marlon Croes: 

Proceso di Green Corridor la Irece 
nos na olro nivei di pensa, Iraha y 
opera rib'e pialaforma mundiai 



“ORA bo ta drenta un 
trayectoria asina cu ta 
bay riba standard di nivel 
internacional, bo mester 
di un bon team,” tabata 
palabranan di director 


di Departamento di Ob- 
ranan Publico, Ing. Marlon 
Croes. 

E team tras di Green Cor- 
ridor a haya hopi elogio di 
ehecutivonan di Deutsche 


Bank recientemente p’e 
manera integral con 
henter e proceso di pre- 
paracion p’e ehecucion a 
cana. DOW ta sinti cu nan 
a pasa den un experiencia 


cu awo ta capacita nan pa 
ehecuta otro proyectonan 
similar, manera Watty Vos 
Boulevard, pero tambe 
his’e nivel di prestacion 
di e departamento den su 
otro tareanan regular. 

Ing. Croes a splica cu DOW 
a wordo apunta como pres- 
idente di e comision algun 
aña atras. Nan a forma 
un ekipo cu e experticio 
tecnico cu ya caba tabatin 
den cas, pero tabata falta 
e experticio financiero y 
tambe esun legal. 

Asina a pidi asistencia di 
Rijkswaterstaat y via di 
nan a yega na PWC. Otro 
departamentonan publico 
di nos pais manera Direc- 
tie Financien y Directie 
Wetgeving, naturalmente, 
tambe a wordo involucra 
den e proceso. 

E siman aki Gabinete Mike 
Eman II ta bay duna un 
presentacion amplio di tur 
e aspectonan cu ta forma 
parti di ehecucion di Green 


Corridor cu ta inicia cu 
e trabounan fisico den e 
proximo dianan. 

Prome Minister Eman a 
comparti e hecho cu con- 
seheronan di Deutsche 
Bank, cu ta forma parti di e 
PPP, a duna hopi elogio n’e 
ekipo p’e manera eficiente, 
creativo y cu hopi dedica- 
cion y perseverancia, cu a 
traha. 

“Experiencia di ultimo 
cinco aña, e metodo cu nos 
a premira pa traha cune 
a duna su fruta pasobra 
a wanta tur test huridico 
cu por tabatin y ta bisa 
cu e proceso a bay na un 
manera integro, transpar- 
ente y obhetivo. 

E mesun conocemento 
cu a adkiri den e ultimo 
añanan, a aplica den e pro- 
cedura pa destaho publico 
p’e Watty Vos Boulevard 
cu pronto ta yega n’e fase 
di anuncia e contratista 
asigna,” asina Ing. Marlon 
Croes a comenta. 


Minister Sevinger a sigura cu no ta cobra tol riba Green Corridor 

Su pago ta inclui den e Presupuesto balansa cu ta bay logra 


MINISTER Benny Sevinger, en- 
carga cu asuntonan di Infrastruc- 
tura, den un conferencia di prensa 
a expresa orguyo di ta forma parti 
di un gobernacion cu ta logra ehe- 
cuta cuatro proyecto grandi cu 
tabatin 30 aña wardando riba nan 
ehecucion. 

Ta trata di Green Corridor, Watty 
Vos Blvd, Renobacion y Ampli- 
acion Hospital y Mudamento 
di Waf di Carga pa Barcadera. 
Cuatro proyecto grandi cu ta den 
realisacion. 

Minister Sevinger a splica cu con- 
struccion di e proyecto Green Cor- 
ridor tin un duracion di dos aña 
y mey, ya cu a realisa algun parti 
caba, manera e rotonde banda di 
aeropuerto ta inicio di tanto Watty 
Vos Blvd como Green Corridor y a 
haci e conexion entre Green Cor- 


ridor y e parti cu ta bay pa waf di 
Barcadera. 

Solamente falta pa conect’e rib’e 
rotonde nobo eynan. E periodo 
pa paga e proyecto aki ta 18 aña 
despues cu Green Corridor keda 
entrega. 

E mandatario a splica cu den 
cuadro di e meta pa yega na un 
presupuesto balansa pa 2018, a 
traha concepto di presupuestonan 
cu ta inclui tur proyecto cu ta den 
pipe-line y cu ta den ehecucion 
caba. 

A inclui tur e proyectonan PPP. A 
haci un analisis di entradanan cu 
ta bay ricibi, kico ta e crecemento 
economico, etc. A base di esaki a 
pone tambe e suma di pago p’e 
proyectonan aki den e presu- 
puestonan. 

Oposicion ta papia di 700 y pico 



miyon na final, pero documen- 
tonan cu a presenta ta cu na final 
e proyecto ta bay costa menos cu 
292 miyon, cual t’e suma cu a pal- 
abra cu Parlamento. E suma aki ta 
inclui den e presupuesto balansa. 
Green Corridor, e mandatario a 
bisa, ta trece alabes un desaroyo 
economico cu ta proyecta den e 
Balanced Budget Agreement y ki- 
sas hopi mas door di inversionnan 
priva na momento cu e proyecto 
aki ta cla. E1 a sigura cu lo no sur- 
pasa e suma di 292 miyon. 

Pa loke t’e speculacionnan 
di cobransa di tol riba 
Green Corridor, e 
mandatario a nenga 
esaki y a señala cu 
Aruba ta un isla de- 
masiado chikito pa 
algo asina. Tol ta 


posibel na Merca of Europa. E ta 
posibel ora cu e caminda grandi ta 
hopi largo. Ade- 
mas si cobra, e 
hendenan ta 
bay desvia y 
pasa den 
otro bar- 


lonan. 

Sespechoso den investigacion 
Hector lagá den libertad 

Pero lo sigui cu e investigacion 


KRALENDIJK E hóm 

ber cu anteriormente a 
keda deteni pa sospecho 
cu e lo ta enbolbi den e 
caso di e studiante cu a 
keda hañá morto den luna 
di april di e aña aki na Saba 
a keda lagá den libertad. 

Ministerio Publico ainda ta 
consider’é como sospecho- 
so. E pruebanan pa cua a 
detené ainda ta vigente, 
segun Ministerio Publico. 
Huez Comisario na tres 
ocasion anterior a pro- 
longá aresto preventivo di 
e sospechoso, pero e biaha 
aki no a prolongá esaki pa 
un un término nobo. 

Pasobra e órden di de- 
tencion a terminá riba 27 
di juli, 2015, Ministerio 
Publico no tin niun base 
huridico pa prolongá su 
detencion. Pero ainda e 
investigacion no a caba. 

Na promé lugar Polis y 
Ministerio Publico ainda 
ta buscando testigonan 
cu por declará algo di e 
anochi encuestion óf kico 
e sospechoso a haci riba e 
anochi aki. 

E team di investigacion tin 
indicacion cu tin testigo- 
nan cu ainda no a conta tur 
loke nan sa, e testigonan 
aki ainda no a papia cu 
Polis. 

Banda di esey e investiga- 
cion forénsico ta den full 
swing. Nederlands Foren- 
sisch Instituut (NFI) ainda 
ta investigando pistanan, 
bou di cua informacion di 
DNA. 


Vários resultado di in- 
vestigacion ta lanta mas 
pregunta y riba esakinan 
mester haci mas investiga- 
cion. 

Tambe vários biaha, 
despues cu haña resulta- 
donan di investigacion, 
mester bolbe papia cu 
testigonan p’asina por in- 
terpretá e resultadonan. 

Bou di e circunstancianan 
aki ainda no por duna 
conclucionnan definitivo. 
Pasobra e sospechoso ta 
ninga cu e tin algo di haber 
cu e morto y e resulta- 
donan di investigacion 
ainda no por duna conclu- 
cionnan definitivo, Huez 
Comisario a dicidi cu a 
base di e pruebanan den 
e file cu no tin motibo pa 
mantené e sospechoso den 
aresto preventivo. 

Cu esaki e Huez investi- 
gador ta mustra cu e ta 
interpretá e file di e caso 
di otro forma cu Ministerio 
Publico. 

Ministerio Publico ta con- 
siderá e decision di Huez 
Comisario tambe como 
un contra-tempo, pero 
ta enfatisá cu ta mas cu 
lógico cu e investigacion 
ta continuá. 

Den esaki, mescos cu ta- 
bata e caso te cu awor, 
no ta solamente e opcion 
caminda e sospechoso 
cu awor a ser lagá den 
libertad tabata e unico 
enbolbi den e caso, pero 
otro senarionan tambe ta 
ser investigá. 


E cooperacion entre autor- 
idadnan di Canada y di Es- 
tados Unidos no a cambia. 
Bou di e circunstancianan 
nobo aki lo bay wak awor 


ki método di investigacion 
y Rechérchei éxtra mester. 
Ministerio Publico ainda ta 
traha hunto cu Ministerio 
Publico di Hulanda. Min- 


isterio Publico y Polis no 
por duna niun informacion 
riba paradero di e sos- 
pechoso despues cu esaki 
keda lagá den libertad. 



Pharmaton 


GIANNI-S 

Dangui Oduber 

Tanten Gobierno no reduci 
su propio gastonan no por introduci 

ningun medida mas 


DI acuerdo cu Dangui Oduber di MEP, e Go- 
bierno aki lo pasa pa e historia no solamente 
como e Gobiemo cu a destmi nos pais y manda 
nos pais bancarota sino tambe como e Gobi- 
erno cu mas a castiga y strangula nos pueblo 
cu medida. 

Mientras Mike Eman y su Gobierno ta scohe 
pa sigui atraca pueblo, nan mes no ta reduci 
nan gastonan. 

“E siguente medida cu Mike Eman tin prepara 
pa pueblo su cartera t’e Financial Transfer 
Tax. E medida aki lo ta devastador pa nos eco- 
nomia y e medida aki lo caba di emprobrece 
nos pais,” sr. Oduber ta bisa. 

E ta bisto e ultimo añanan e deterorio social 
na Aruba y e pobresa creciente. Mir’e ola di 
criminalidad cu tin y actualmente ta hoben- 
nan entre 14 y 18 aña ta cometiendo atraco. 
Esaki ta duna un indicacion den ki situacion 
nos pais ta actualmente. E Gobierno aki ta un 
Gobierno hopi irresponsabel pasobra e no ta 
tene cuenta cu sufrimiento di pueblo, e no ta 
tene cuenta cu esnan cu ta gana minimum 
loon, e no ta tene cuenta cu esnan mas vulner- 
able den nos communidad. 

Segun sr. Dangui Oduber, Mike Eman no por 
kere pasobra e tin 13 asiento esaki ta dune 
e autoridad pa kibra nos pais y kibra e clase 
media cu ta e weso di lomba di nos economia. 
E Transaction Tax aki no solamente pueblo ta 
contra esaki sino tambe tur otro gremionan. 
Asociation di Bankero (ABB) a laga sa cu nan 

no a wordo informa ainda tocante e tax aki 
pero a bisa bon cla cu e tax aki tin consequen- 
cia serio no solamente pa banconan local sino 
tambe pa economia di Aruba. 

Segun e asosacion di bankero e tipo di belast- 
ing aki no ta existi na nos islanan ruman y na 
masha poco pais na mundo. E tax aki lo afecta 
likidez di banconan comercial, e forma con 
companianan ta haci negoshi, y e siguridad 
den nos comunidad. 

Tin diferente estudio y ehempelnan di paisnan 
unda cu a introduci un tipo di “fee” riba trans- 
accionnan y e resultado tabata stagnacion den 
e crecemento di e economia di e pais. 

Ora pueblo ta wordo cobra algo extra riba 
cada transaccion cu e ta haci na banco, manera 
pagonan di utilidad y na otro companianan 
of personanan cu a haci un trabao pa nan, e 
efecto por ta cu e persona lo bay banco y lanta 
ful su salario den un biaha pa pasa paga tur 
cos cash su mes. 

Esaki lo t’e caso particularmente cerca perso- 
nanan cu no tin hopi recurso. Ora crea un 
“cash economy”, caminda tur hende ta 
retene nan placa efectivo y no ta pone 
placa na banco mas no ta beneficioso 
p’e economia, ni p’e banco comercial 
y ta causa un aumento den criminali- 
dad (atraco, robo, etc.). 

Ladronnan sa cu e probabilidad ta 
grandi c’un hende tin placa efectivo 
ta cana cune. E persona, sea indi- 
viduo of comerciante ta 
bira un “target” pa 
criminalidad, 
pasobra e ta 
carga mas 
p 1 a c a 
efectivo 
o f t a 
warda 
m a s 


placa efectivo na su cas of negoshi den un 
intento pa purba elimina of limita gastonan 
extra na banco. 

AHATA tambe a laga sa caba cu e aumento di 
BBO a aumenta e ‘cost of doing business’ y e 
Transaction Tax lo aumenta esaki aun mas. 
E Transaction Tax lo caba di mata economia 
di Aruba cu ya caba na e momentonan aki ta 
pasando den momentonan sumamente dificil. 
“Nos no por compronde con e Gobierno aki ta 
sigui abusa di pueblo y nan mes no kier duna 
di nan parti pa cuminsa reduci e cantidad di 
Ministernan di 9 pa 7. E reduccion aki so lo 
nifica cu Gobierno tin 15 miyon florin extra 
den su caha pero nan a demostra caba cu nan 
no ta dispuesto pa reduci ningun gasto. 

Mike Eman ta prefera di sigui biaha, sigui 
fiesta, sigui nombra coordinador, sigui duna 
contract envez di reduci gasto y evita mas 
medida pa pueblo,” sr. Oduber ta conclui. 



Nos tin hopi paña nobo y bunita 
di size S te cu size 26 
Pasa wak pa bo mes!! 


Paradera 54 ~ Dialuiia - Diasabra ~ 9ani - 6:30pm 


“like'us on 

faceboQk 

Summer Courses 2015 hopi exitoso 


DIA 15, 16 & 17 di juli 2015, Fundacion 
Parlamento Hubenil Aruba a orgj 
Summer Courses 2015. 

Nos ta contento di bisa cu esaki 
tabata un evento hopi exitoso. 

Rib’e prome dia tabatin “Chil- 
dren Rights” cu a ser duna 
door di Sr. Juan Pablo Agu- 
irre Broca cual ta Consehero 
di e Directiva di Parlamento 
Hubenil. 

Sigui pa Srta. Marilyn de Kort, ex 
miembro di Parlamento Hubenil 
Aruba. Y e workshop “De- 
bating” cu a ser duna door 
di Sra. Yolanda Richard- 
son, Docente di Universi- 
dad di Aruba. 

Rib’e di dos dia a ser duna 
“Self Confidence” door di 
Srta. Jada Mejia, Vocera di 
Parlamento Hubenil. 

Tambe tabata tin “Leadership” cu a ser duna door di Edumax y “Public Speaking” cu 
a ser duna door di Sra Michelle Brooks. 

Por ultimo, rib’e di tres dia tabata tin “Releasing Negative Thoughts” cu a ser duna 
door di Srta. Haddasah Lamarre, vice presidente di Fundacion Parlamento Hubenil 
Aruba. 

“Motivation & Self Love” a ser duna door di Sr. Gilmher Croes y Srta. Natalie Man- 
zanares y “Achieving Dreams”a ser duna door di Sra. Sandra Brown. 

Nos di Fundacion Parlamento Hubenil Aruba ta duna danki na nos sponsornan cu a 
haci e evento aki posibel cu ta: Van Eps Kunneman Van Doorne, Waka Waka Safari 
Restaurant, Compra, Deloitte, MultiMedia International N.V., mr.Tito Sapuana, 
Maggy’s, Plaza Bookshop, Andina Ice, Web, Casa Haime, ATHA, Compra, Martijn 
Trading, Casnan .com, Super Food, G&G Pizza Company y Universidad di Aruba. 
Tambe nos ta agradeci tur e oradornan p’e tremendo cursonan y na cada un hoben cu 
a participa masha danki di a forma parti di nos di cinco edition di Summer courses. 


iisa 



PARLAMENTD 

HUBENIL 


Homber ta bay cu 
taxista su auto y lague 
sin panja bisti 


POLIS a haya informa- 
cion dialuna06.53 cu un 
homber a yega na un cas 
na Savaneta sin panja bisti. 
Eynan Polis ta topa cu e 
homber G. kende ta bisa 
cu e mucha homber cu e 
conoce como Gideon L. a 


atrake y a bay cu su auto. 
Polis a haya e auto Hyun- 
dai Tucson cu number di 
TX den de Veerstraat. G. a 
controla su auto y a mira 
cu Gideon L. a bay cu tur 
su placa. Polis a bisa G. pa 
e bay warda duna keho. 

Tel:5B3-1400 
Fax; 583-14444 

Facebook: 

Registro di 
condelencia 
enlrega na famia 
di Milch Henriquez 



DEN HAAG - Minister Plenipotenciario Alfonso 
Boekhoudt a haci entrega di e registro di condolen- 
cia pa Mitch Henriquez na su ruman muher, Lila 
Henriquez. 

Conhuntamente cu e registro tambe e mandatario 
a entrega na Lila Henriquez algun caarchinan di 
condolencia cu a drenta via di Gabinete di Aruba. 
E registro di condolencia a wordo habri despues di 
e fayecimento tragico di Mitch Henriquez ariba 28 
dijuni ultimo. 

Durante e periodo cu por a firma den e registro di 
condolencia, decenas di persona a bin na Gabinete 
di Aruba pa firma y di e manera aki expresa nan 
convivencia cu e famia di Mitch Henriquez. 

Algun di nan a pone flor of a cende un bela na e sitio 
cu a crea special na memoria di Mitch Henriquez. 
Entre esnan cu a firma den e registro tabata Minister 
Plenipotenciario di St. Maarten Josianne Fleming- 
Artsen, Minister Plenipotenciario di Curaçao Mar- 
velyneWiels, Minister Plenipotenciario di Aruba 
Alfonso Boekhoudt, Minister di Asuntonanlnterno 
y di Relacionnan di Reino Ronald Plasterk, Burge- 
meester di Den Haag Jozias van Aartsen y Alto 
Comisario di Polis di Den Haag Paul van Musscher. 


Informacion pa studiantenan cu ta bay studia na Europa 

Departamento di Salud Publico ta conseha pa 
tuma precaucion y vacuna contra Meningokokken 


DESDE aña 2009 ta observando cu na Europa e canti- 
dad di casonan di Meningitis ta aumentando. Paisnan 
manera Gran Britania, Finlandia, Suecia y Hulanda ta 
experenciando un aumento drastico den e cantidad di 
casonan di Meningitis compara cu añanan anterior. 
Meningitis ta un infeccion di e capa fini rond di e celebro 
(hersenvlies) cu ta wordo ocasiona door di e bacteria 
Meningokokken, cu ta keda den aire despues cu un 
persona infecta nister of tosa. LFn persona cu Meningitis 
ta experencia keintura halto, dolor di cabes, sacamento, 
nek stijf y sensibilidad pa luz y/of zonido. 

Sin cuido medico urgente y optimal Meningitis ta causa 
morto hopi rapido. Mirando e desaroyo aki pais manera 
Gran Britania a dicidi di cuminsa cu un campaña di va- 
cunacion contra Meningokokken pa hoben entre 13-18 
cu ta esunnan cu mas ta kedando infecta. 

Siguiendo e desaroyo aki na Europa di cerca y mirando 
cu pronto hopi di nos studiantenan lo ta biahando pa 
Europa pa sigui cu nan estudio, Departamento di Salud 
Publico ta conseha p’e studiantenan cu ta bay studia na 
Europa tuma precaucion y vacuna contra Meningokok- 
ken. 

E vacuna aki ta obtenibel na Departamento di Salud 
Publico Seccion di Malesanan Contagioso pa 15,- y ta 
consisti di 1 dosis so. Pa mas informacion por tuma con- 
tacto cu Seccion di Malesanan Contagioso na 5224200. 


A 



Servkio pa 
Comunidad 


AWE 




Emergencia 


Brandweer: 911 

Polis: 100 

PolisOranjestad: 102 

Polis San Nicolas: 104 

Polis Santa Cruz: 105 

PolisShaba: 107 

PolisTipLine: 11141 

Ambulance San Nicolas: 584-5050 

Ambulance Sasaki: 582-5573 

AmbulanceWayaca: 582-1234 

Hospital: 527-4000 

Centro Medico San Nicolas: 524-8833 
SVB (AO-Ziekmelding): 527-2782 


Botica na warda 


Pabou di Brug: Eagle N.v. 

Pariba di Brug: Centro 

Medico N.V. 


Dokter na warda 


Pabou di Brug: 

Pariba di Brug: Tromp 


Servicionan 


ELMAR Storingdienst: 
SETAR Storingdienst: 
Digicel: 

WEB Storingdienst: 

Reina Beatrix Int'l Airport: 
Serlimar: 

Arugas: 

Guarda Costa: 


Funeraria 


AD Patres: 
Aurora: 

The OliveTree: 


523- 7147 
117 
145 

525-4600 

524- 2424 

584- 5080 

585- 1198 
913 


5842299 

5886699 

5820000 


Fundacion 


Rode Kruis Aruba 582-2219 

FADA: 583-2999 

Fundacion Respeta Mi: 582-4433 

Fundacion Guia Mi: 587-1677 

Muhe den Dificultad: 583-5400 

Telefon pa Hubentud: 131 

Centro Kibrahacha: 588-3131 

Stichting Bloedbank: 587-0002 

MaryJoan Foundation: 588-9999 

Koningin Wilhelmina Fonds:582-0412 

FINAL Dl CAMPEONATO 
2015 bow di auspicio di 
Federacion Liga Mayor 
di Softbal Arubano 


DIADOMINGO 26 di juli 2015 
bow di auspicio di Federacion Liga 
Mayor di Softbal Arubano riba e 
tereno di Flatstone Ballpark na Piedra 
Plat tabatin e grandioso final di e di 
diesun campeonato di softbal Liga 
Mayor2015 dedicana Srs. BenCoffie, 
Humphrey Hosé y Ricardo Odor. 

Pa lO’or di mainta a duna inicio n’e 
prome partido di dia. Aki ta trata di 
un partido amistoso di e mihor di 
cuarto puesto durante campeonato 
regular entre Racketeers MNO Vervat 
enfrentando Deco’s Classics. 

Durante e partido aki ambos club a 
sa di brinda e fanaticada bon partido 
di softbal. Tabata Deco’s Classics 
cu den e propio bom di inning no. 

1 a score na 2 ocasión. Despues di 
e dos caredanan aki ambo equipo a 
hala faja mara y den un tempo 57 
minuut cu nos por bisa tin e record 
di un partido di mas cortico bow di 
auspicio di federacion e partido a 
termina despues di 7 inning completo 

2 pa 0 na favor di Deco’s Classics 
riba Racketeers MNO Vervat. Pitcher 
ganador pa Deco’s Classics twt Mario 
Croes, mientras Mario Bomba a bay 
cas cu e derota pa Racketeers MNO 
Vervat. 

E di dos partido di dia tabata otro 
partido amistoso entre Boomerang 
Arubian Garden enfrentando 
Bambino’s Florsheim p’e mrhor di trtes 
puesto durante campeonato regular. 
Durante e partido aki ambos club 
miembro a sa di brinda e fanaticada 
bon partido di softbal. 

Tabata den cabez di inning no. 3 cu 
Bambino’s Florsheim a score nan 
prome careda. Den bom di inning 
no. 4 Boomerang Arubian Garden ta 
reacciona pa bolto e partido 2 pa 1 
na nan favor. 

Despues den cabez di inning no. 6 
Bambino’s Florsheim ta reacciona y ta 
score na 4 ocasión, poniendo e score 


5 pa 2 na nan favor. Pitcher ganador 
ta den persona di Claudio Quant pa 
Bambino’s Florsheim y e perdedor 
tabata Honorio Nunez pa Boomerang 
Arubian Garden. 

Despues di e di dos partido di dia a toca 
na duna honornan necesario na e tres 
personanan na kende e campeonato 
2015 a keda dedica. Despues di a 
tuma un minuut di silencio pa e 
softbolista Juni Martinus cu ta milita 
den Racketeers MNO Vervat kende 
a fallece diasabra 25 di juli 2015. 
Despues di a rindi e honor na nos 
himno nacional, Senores Ben Coffie, 
Humphrey Hose y Ricardo Odor a ser 
honra door di directiva di Federacion 
Liga Mayor di Softbal Arubano pa nan 
dedicacion na softbal Liga Mayor. 
Tambe a toca honor pa Ricardo Odor 
lansa e bala, cu Ben Coffie bateando 
y Humphrey Hose tabata fungi como 
catcher. Federacion den nomber 
di tur club miembronan huntu cu 
nan hungadornan ta felicita Srs Ben 
Coffie, Humphrey Hose y Ricardo 
Odor cu e honornan ricibi y hopi 
pabien. 

E di tres partido di dia tawata e partido 
p’e di 3 y 4 lugar di e campeonato 
2015 y a bay entre Aruba Juniors 
General Store/LG (Perdedo I) como 
visitante enñrentando Kenro Jewelers 
(Perdedor II) como equipo di cas. Twt 
den cabez di inning no. 1 cu Aruba Jrs 
GenSt/LG ta score 1 careda. 

Kenro Jewelers den bom di inning 
no. 1 Kenro Jewelers a baha brabo 
riba Aruba Jrs GenSt/LG y nan ta 
score na 10 ocasión. Den cabez di 
inning no. 3 Aruba Jrs GenSt/LG ta 
corta ventaja y ta score na 3 ocasión 
poniendo e score 10 pa 4 na favor di 
Kenro Jewelers. Den bom di e propio 
inning no. 3 Kenro Jewelers ta anota 
3 careda poniendo e score 13 pa 4 na 
nan favor. Den cabez di inning no. 4 
Aruba Jrs GenSt/LG ta anota 1 careda 


poniendo e score 13 pa 5 na 
favor di Kenro Jewelers. 

Den bom den e propio inning 
no 4 Kenro Jewelers ta score 
na 7 ocasión pa pone e score 
20 pa 5 na nan favor. Den 
cabez di inning no. 5 Aruba 
Juniors GenSt/LG a score na 
3 ocasión y despues di tempo 
reglamentario Kenro Jewelers 
ta gana for di Aruba Juniors 
General Store / LG comodamente cu e 
score di 20 pa 8. Cu e final di e partido 
aki Kenro Jewelers a obtene e di tres 
puesto di campeonato regular, cu a sa 
di score 20 careda, a sa di bati 20 hit 
y a comete 2 error. Mientras cu Aruba 
Juniors General Store/LG a keda na 
dicuaterlugardicampeonato2015, a 
score 8 careda, a bati 8 hit y a comete 
5 error. Mihor bateadornan pa Kenro 
Jewelers tabata Harold Larmonie, 
Rayborn Didder y Rafael Daniels, tur 
tres cu 3 hit den 4 turno. Pa Aruba 
Jrs GenSt/LG twt George Richardson 
di mil punto cu 1 hit den 1 turno, 
mientras Severo Hernandez a bati 2 
hit den 3 turno. Pitcher ganador pa 
Kenro Jewelers tabata den persona 
di Willy Croes, mientras pa Aruba 
Jrs GenSt/LG twt Sixto Odor a carga 
e derota. 

Asina despues di e partido p’e di 3 
y 4 lugar di nos campeonato, e ora 
desisivo a yega, caminda e partido di 
final di campeonato 2015. Despues 
cu siman pasa Surprise Home Sweet 
Home Real Estate a gana di Kenro 
Jewelers a bira e visitante contra 
Kibaima Total Services kenda a 
supera Aruba Jrs GenSt/LG como 
equipo di cas. 

Pa tres inning largo ambos equipo a 
tene e publico presente bow di hopi 
tension y a percura pa ningun anota 
careda. Tawata Surprise HSHRE den 
cabez di inning no. 4 ta score na 3 
ocasión. 

Den e propio bom di inning no. 4 
Kibaima TotServ ta anota 1 careda pa 
e score bira 3 pa 1 na favor di Surprise 
HSHRE. Den cabez di inning no. 5 
Surprise HSHRE ta score na 5 ocasión 
pa pone e score comodamente 8 pa 1 
na nan favor. 

Atrobe den cabez di inning no. 7 
tabata Surprise HSHRE ta score 3 
careda atrobe pa e score bira 11 pa 
1. Den bom di inning no. 7 Surprise 
HSHRE no ta permiti Kibaim TotServ 


anota careda y e partido ta termina 
cu 11 pa 1 pa Surprise HSHRE cu 
asina ta bira e campeonan nobo di 
campeonato 2015. Kibama TotServ 
a keda na e dos lugar cu e titulo di 
sub-campeon. 

SurpriseHSHRE tabatin 11 careda 
anota, a bati un total di 14hit y a 
comete 1 error. Kibaima TotServ a 
anota 1 careda, a sa di bati 4 hit y 
a comete 4 error. Mihor bateador 
pa Surprise HSHRE tabata Tula van 
Heiningen y Rock Angela ambos 
cu 2 hit den 3 turno, mientras Nel 
Williams y Icho Matos ambos cu 2 
hit den 4 turno. Pitcher ganador 
pa Surprise HSHRE tabata John 
Laurence, mientras e perdedor pa 
KibaimaTotServ a resulta Mark Simon 
hanjando relevo di dos campaneros. 

Despues di esaki tabatin entregamento 
di e trofeonan corespondiente cu ta: 
1: Surprise Home Sweet Home Real 
Estate, Campeon 

2: Kibaima Total Services, Sub- 
Campeon 

3: Kenro Jewelers, 3 lugar; 

4: Aruba Juniors General Store/LG, 
4 lugar. 

Como Champion pitcher di 
campeonato 2015 a resulta den 
persona di Willy Croes cu 3 gana 
0 perdi, como Champion batter 
a resulta den persona di Nicolas 
Thijsen cu un promedio di ave 600, 
como Champion homerun tabata den 
persona di Tula van Heiningen cu 2 
den campeonata regular. Despues di 
e partido final e equipo di Surprise 
HSHRE a scoge e MVP cu a resulta 
den e pitcher John Laurence. 

Asina Federacion Liga Mayor di 
Softbal Arubano por wak atras riba 
un tremendo campeonato 2015 cu 
tremendo partidonan di softbal, 
na unda clubmiembronan a duna 
mihor cu ta posibel di nan banda pa 
locual ta trata e afia aki. Tambe esaki 
tabata e diadomingo di clausura di 
Campeonato 2015. 

E bar y cushina tabata bow di direccion 
di Aruba Jrs y a brinda e publico y e 
clubmiembronan presente lo mihor 
cu ta posibel. Un danki ta bay p’e 
cuerpo di umpires bow di direccion 
di Mito van der Biezen. Tambe danki 
ta bay p’e scorer Sra. Jamila Dirksz. 

NA 2010 a inicia cu e proyecto 
grandi pa revitalisa centronan 
di ciudad. Esaki a sosode den e 
tempo di crisis financiero cu tabata 
azotando mundo y naturalmente 
Aruba tambe a sinti e efectonan 
di esaki. 

Apesar di e crisis aki Gabinete 
Mike Eman I a dicidi cu ta sigui cu 
e plannan cu tabatin riba mesa y 
pa no sinta warda p’e crisis pasa. 
Prome Minister Mike Eman a splica 
den detaye e pakico di e decision 
aki e tempo ey. Un decision cu a 
haya critica y awe por contraresta 
nan un pa un. 

A haci e inversionnan aki pa crea 
trabou y hunto cune crecemento 
economico y usando e concepto 
PPP, e pagamento bek tin un 
duracion di 20 aña. 

Eman: “Tempo cu nos a inicia 
cu e proyecto di embeyecimento 
di centro di ciudad, nos a haya 
bishita di Asociacion di Crucero 
(FCCA) cu a expresa cu locual 
Aruba ta haciendo riba tereno di 
infrastructura pa loke ta desaroyo 
di centro di ciudad y mehorando 


asina producto Aruba, ya caba 
tabata algo excepcional.” 

AREA CRUCERO 

Eman a recorda cu e tempo ey no 
a cuminsa ainda cu mudamento 
di e containerhaven pa Barcadera, 
algo cu sin duda ta bay haci un 
diferencia grandi p’e area crucero. 

“E area aki ta bay bira hopi 
interesante pa un desaroyo 
positivo, sin cu ta bay tin un 
impacto grandi di construccion, 
pasobra kier habri e bista pa lama. 
E construccion ta bay ta uno di 
‘low impact’ pa di e forma aki e 
lama ta bira visibel bek pa tanto e 
ciudadano como e turista. 

Dor di tanto warehouse y container 
cu tin eybanda pa hopi aña caba e 
bista di lama a bay perdi y awor ta 
restora esaki.” 

Eman a enfatisa cu pa Gobierno 
ta importante cu e area aki di 
barconan crucero ta bira liber 
pa asina e por wordo desaroya y 
finalmente conecta cu centro di 
ciudad. 


INVERSIONNAN NOBO PA 
ARUBA 

E cantidad di oportunidad cu e 
desaroyonan aki ta bay crea a pone 
cu Minister de Meza, Minister 
Sevinger y Minister President 
Eman dentro di algun siman ta 
bay presenta un proyecto grandi 
di oportunidadnan di inversion 
nobo na Aruba. 

Eman ta splica: “Esaki ta un 
forum caminda e proyecto di 
containerhaven, di e hospital 
renoba, di waf di crucero, di Green 
Corridor y Watty Vos Boulevard 
ta wordo presenta dentro di 
e contexto di e regimen fiscal 
nobo - esun di Zona Liber, di 
Green y esun di San Nicolas - pa 
duna un apertura na un desaroyo 
economico nobo basa riba 
inversionnan cu ta bira posibel pa 
motibo di e cambionan grandi aki 
den infrastructura di pais Aruba.” 

INVERSION DEN 
INFRASTRUCTURA NECESARIO 
YBENEFICIOSO 

Eman a splica cu el a participa den 
un conferencia global na Toronto 
algun dia pasa. 


“Nos a wordo invita pa presenta e 
vision di Aruba con nos a conecta 
desaroyo economico n’esun social 
y di bienestar general. 

Despues di a participa tambe 
den panelnan, lidernan tanto 
industrial, economico como 
politico, a enfatisa cu e paisnan cu 
mas ta crece y cu mas ta distingui 
nan mes y cu mas ta crea bienestar 
pa nan hendenan, t’e paisnan cu 
ta inverti den nan infrastructura.” 
Eman un biaha mas a subraya cu 
hopi bes ta tende comentarionan 
cu e momento no ta oportuno pa 
motibo cu ta tempo di austeridad. 
“Obviamente esnan cu ta bisa esaki 
no ta comrponde dos concepto. 
Uno: Na momento cu un pais ta 
pasa den retonan economico t’e 
momento adecua pa inversionnan 
tuma lugar pa stimula creacion di 
trabou y crecemento economico. 
Dos: Loke ta haci’e hopi interesante 
ta ora por haci’e den e concepto di 
PPP. Su impacto economico ta 
awor y su creacion di trabou di 
inmediato, pero e peso di paga bek 
ta durante 20 aña. E argumento cu 
e momento aki no ta oportuno no 
ta cuadra tampoco”. 










AWEMainta Diaranson, 29 Juli 2015 



Personal y clientenan di 
Hulpbestuurskantoor Noord ta 

Contento cu 

MUDAMENTO 

pa edificio di MFA 


OFICINA Auxiliar di Gobierno den Bario di Noord ya tin 
algun dia caba ta operando for di su sede nobo den edificio 
di MFANoord. 

Director sra. Gerlinda Duplessy Croes a duna di conoce cu e 
comentario di su personal y di e usuarionan ta sumamente 
positivo. Asina mes, ainda tin personanan cu no a tuma nota 
di e cambio di lugar y kier a pone enfasis riba esaki. 

A tuma e personal dos dia pa muda p’e edificio nobo y danki 
n’e plan y preparacionnan haci, e proceso a cana di manera 
sublime. 

Ya pa diabierna 17 di juli, a atende e prome clientenan den 
edificio di MFA dilanti di Centro di Bario Noord. Orario y 
servicionan cu ta brinda a keda mescos. E balienan pa publico 
ta habri for di 7’or y mey di mainta stret te 3’or di atardi. 

Cu amplio parkeerplaats y entrada banda di Warda di Polis, 
habitantenan di districto di Noord, becindario y henter Aruba 
por acudi pa haci pago di recibonan di WEB, ELMAR y Setar. 

Tambe por busca documentonan di Censo y haci pagonan di 
Serlimar. Pronto conexionnan tecnico pa pago cu carchi di 
Debit ta bay keda cla, segun e Director a duna di conoce. Esey 
lo trece un facilidad mas p’e clientenan cu kier swipe. 
Ademas di espacio mas grandi y un ambiente mas agradabel, 
tin otro aspecto cu ta influencia positivamente e animo di e 
personal di Oficina Auxiliar di Gobierno na Noord. 

Esey t’e e entrenamento y motivacion ricibi recientemente. 




Director sra. Duplessy Croes a splica cu: “Empleadonan ta 
contento di ta den e edificio nobo y animo ta halto. Tabata 
un bon curso cu a wordo aplica di inmediato y ta ripara e 
cambio.” 

Di parti di e clientenan por aprecia cu nan ta sinti nan mes 
mihor ora ta drenta pa busca servicio. “E comentarionan 
ta hopi positivo indicando cu e lugar ta grandi y bunita y 
adecua,” asina e Director di e departamento publico a bisa. 
Ademas di tur beneficio di e edificio mes y di departamentonan 
cu pronto lo bin den dje, tambe tin facilidad di un ATM pafo 
cu ta util na cualkier ora di dia. 

La Cabana Beach 
Resort & Casino ta 

HONRA KWF, Koningin 
Wiiheimina Fonds 




DURANTE e luna di april, La Cabana su 
Comision di Medio Ambiente y Salud, hunto 
cu Departamento di Recurso Humano, a tene 
dos presentacion di lunch pa nan asociadonan, 
cu invitado special Lily Prins, Presidente di 
Koningin Wilhelmina Kanker Fonds. 

Durante e presentacionnan aki, Prins a papia 
tocante e historia di e fundacion; e tiponan di 
asistencia cu ta wordo ofreci n’esnan afecta pa 
cancer y con e placa ta wordo recauda pa cubri 
e gastonan envolvi. 

KWF no ta ricibi cualkier tipo di sosten oficial 
y tur miembro di e fundacion ta haci e trabou 
di boluntario. KWF no ta yuda solamente 
esnan cu un cierto tipo di cancer specifico, 
sino ta provee ayudo na cualkier persona cu ta 
sufriendo di cualkier tipo di cancer. Tin mas di 
100 tipo di cancer cu diferente factor di riesgo, 
y e lucha contra cancer ta haci un impacto riba 
e paciente y henter e famia. 

KWF t’ey pa provee sosten p’e paciente y e 
famia. Si ta necesario, e fundacion por yuda 
regla ayudo psicologico. 

KWF ta provee protesis, silicon, BH y peluca 
p’asina por trece bek un apariencia di 
normalidad. 

E fundacion ta regla transportacion pa 
pacientenan cu no tin esaki, na momento cu e 
ora ta yega pa nan bay nan tratamentonan di 
chemo riba e isla, of pa radiacion na Corsou. 
Debi n’e tratamentonan largo den exterior, 
KWF ta cubri gastonan di biahe di un miembro 
di famia, kende lo reemplasa esun cu ya caba 
ta cubri pa AZV, pero cu mester regresa bek 
pa Aruba debi na nan responsabilidadnan di 
trabou. 

E fundacion tambe ta provee cama special, 
ekipo y cuido profesional pa pacientenan 
terminal. Ademas di esaki, e fundacion ta 
uza un ekipo di enfermeranan “freelance”, y 
ta ofrece tur servicio, articulo ekipo y tipo di 
cuido, completamente gratis. 

Con KWF ta logra esaki? 

E gastonan ta astronomico. No ta un secreto cu 


mas y mas hende den nos comunidad ta wordo 
afecta pa cancer. Hopi esfuerso di recauda 
fondo ta tuma lugar na april y parti di mei, 
ora cu boluntarionan ta subi caya cu cahanan 
di coleccion. 

Na september KWF, ta organisa e “Ride for the 
Roses” un caminata y careda di bicicleta cu ta 
yuda recauda fondo adicional. E comunidad 
Arubiano ta generoso, sinembargo e fondonan 
recauda no ta cubri e gastonan anual. 

Aruba su crecemento y desaroyo a bin 
hunto cu cancer y su gastonan astronomico. 
Habitantenan mester pasa den un cambio di 
estilo di bida y tuma control di nan bida p’asina 
)mda den prevencion. 

Comision di Medio Ambiente y Salud hunto cu 
Departamento di Recurso Humano a sinti cu 
tabata necesario pa asisti KWF den nan trabou 
noble dor di uni forsa y yuda recauda fondo. 
E miembronan di comision a bende cintanan 
traha na man entre nan asociadonan colega, 
a para banda di caminda cu nan cahanan di 
coleccion, a tene un bazaar y por ultimo a 
bende container di co’i bebe y otro producto 


di concientisacion di cancer. 

E esfuersonan aki a recauda mas di Awg 
7,000.00, cual a wordo presenta na Lupina 
Croes, Tesorera, KWF. Comision di Medio 
Ambiente y Salud ta conciente cu e fundacion 
no a yega su meta di e aña aki apesar di e 
tremendo contribucionnan di e comunidad 
local debi n’e aumento den gastonan envolvi. 

E Comision ta gradici KWF p’e oportunidad 
di )mda recauda fondo. E tabata un placer y 
el a wordo haci for di nan curazon, como un 
manera pa gradici KWF pa tur loke nan ta haci 
p’e comunidad. 

E Comision asina tambe ta considerando pa 
organisa un otro bazaar pa recauda fondo 
den e lunanan benidero, pa asisti KWF y nan 
esfuerso, y nan ta yamando tur organisacion, 
hotel y entidad comercial pa sigui nan ehempel 
y )mda recauda fondo pa KWF. 

E ciudadanonan di nos isla ta conta 
desesperadamente riba KWF y nan ayudo 
incondicional ora cu cancer ta bati na nan 
porta. 

Of den e palabranan di Mama Theresa: Duna di 
bo Mannan pa Sirbi y di bo Curason pa Stima. 

Delegacion di Boneire di bishita na 
Aruba pa intercambia di idea riba 

tereno di agricultura 



UN delegacion di Boneiro a bin haci un bishita 
di trabou na Aruba pa dos dia e siman tras di 
lomba. E delegacion aki tabata consisti di sr. 
Gerald Silberie, Diputado di Infrastructura, 
Agricultura, Cria y Pesca pa Gobierno di 
Boneiro, sr. Pieter van Baren, Advisor di 
Agricultura y Pesca di parti Gobierno di 
Hulanda y sr. Sherwin Poureir, kende a bin 
den representacion di LW Boneiro. 

Nan a wordo acompaña pa Directora di Santa 
Rosa sra. Nathalie Maduro, sr. Ludwig Rasmijn 
y Randy Maduro. 

E bishita ta ensera cu e delegacion tabata kier 
haya un bista y tambe un idea kico tur ta wordo 
haci di parti di Deparatamento di Agricultura, 
Cria y Pesca Santa Rosa pa nos productor 
y criadornan local y con e maneho ta tuma 
lugar en general. P’e dos dianan aki di bishita 
Depataramento di Agricultura, Cria y Pesca 
Santa Rosa a percura pa organisa un recorido 
na algun di nos productornan local p’asina nan 
haya un bista kico tur ta wordo haci riba tereno 
di plantacion y cria aki na Aruba. 

Santa Rosa a percura pa ricibi nan c’un caluroso 
bon bini rib’e prome dia di bishita cu tabata 
diahuebs ultimo. Di biaha despues di esaki a 
cuminsa cu e prome recorido bishitando nos 
Departamento di Abattior. Aki e delegacion 
a wordo ricibi y atendi pa Rodney Bareño, 
kende ta Hooft Keurmeester di Abattior. 
LFn combersacion masha ameno splicando 
kico t’e tarea di Abattior y trabounan cu ta 
wordo haci tur dia. Tambe rib’e controlnan 
di diferente tipo di carni cu ta wordo importa 


y con esakinan mester cumpli cu reglanan 
stipula den nos ley. Gon pa hib’un control mas 
specifico riba tipo di productonan asina. 

Kico t’e sancionnan riba esnan cu kisas ta 
mata bestia na cas pa consumo local ta tipo di 
puntonan cu a bin dilanti. Despues a sigui cu 
un recorido den e “slaghthuis” p’e delegacion 
por mira con esaki ta tuma lugar. Nan a haya 
un bon bista pa motibo cu n’e momentonan 
ey tabatin varios trabou andando di varios 
porco cu tabata wordo sacrifica n’e momento 
pa consumo local. 

E bishita a sigui pa Deli Caribbean. Deli 
Caribbean t’e compania cu ta produci 
mushroom local. 

Nan ta destribui esaki na diferente hotel y 
restaurantnan na Aruba. Nan a wordo ricibi pa 
sr. Theo, kende a percura pa guia e delegacion 
pa por mira con e produccion di Mushroom ta 
tuma lugar. Den un temperatura adecuado cu 
ta dos cooler y cu sistema computarisa mayoria 
detaye ta wordo controla. Puntonan hopi 
importante cu mester tene cuenta na momento 
di pone e simia te cu ora cu e ta cla pa wordo 
cosecha. 

E delegacion por a observa tambe con esakinan 
ta wordo enpaketa y pa despues wordo 
destribui. Sigur un splicacion hopi extenso 
e delegacion a ricibi di parti propetarionan 
di Deli Caribbean cu nan produccion asina 
exitoso di mushroom. 

Pa finalisa e bishita di diahuebs ultimo e 
team di Santa Rosa encabesa pa directora sra. 


Nathalie Maduro ayega hunto cu e delegacion 
di Boneiro a yega n’e tereno caminda cu 
Wijndruif ta wordo planta aki na Aruba. 

Nos ta papiando akinan di sr. Luiz Melatti, 
kendea ta procedente di Brasil y ta estableci 
aki for di aña 2010. LFn tereno hopi bunita cu 
sr. Melatti ta plantando for di algun aña caba. 
E tin mas o menos 5 mil mata di druif riba 
su plantacion. Su druifnan cu e ta plantando 
ta Cabernet Sauvignon y Pinot Noire. For 
di e cosecha aki e ta produci tambe su biña 
netamente local. 

Den un boter cu diseño cu e mes a laga traha 
p’asina e por tin na benta na momento cu esaki 
ta completamente cla pa wordo destribui. Luiz 
Melatti tambe a conta su experencia menos 
bon cu e tabatin na momento cu el a cuminsa 
cu su plantacion, cuanto molester el a haya 
cu diferente tipo malesa y tambe parhanan cu 
tabata come su produccion prome cu e mes por 
a cosecha nan. 

E plantacion aki tabata hopi impresionante 
p’e delegacion di Boniero cu no por a pensa 
cu localmente ta planta Wijndruif y tambe ta 
produci biña for di esaki. 

Despues di e bishita na sr. Luiz Melatti e team 
di Santa Rosa hunto cu Gobierno di Aruba 
a percura pa hib’e delagacion di Boneiro pa 
un lunch na “Nos Clubhuis” n’e di dos piso di 
Fundacion Centro di Pesca Hadicurari. Esaki 
tabata masha ameno combersando di e prome 
oranan di bishita na Aruba y kico tabata nan 
impresion. 

‘Imita Jesus!’, cu ta na Papiamento, lo tuma 
lugar for di diabierne awor y te cu diadomingo, 
na Aruba Marriott Hotel - Ballroom. Tur tres 
dia e programa ta cuminsa pa 9:20’ or di 
mainta. Manera ta tradicion mundialmente, 
boluntarionan di e Testigonan lo percura pa 
ekiponan audiovisual y tambe otro provisionnan 
necesario pa tur presente por disfrutá di e 
programa den un ambiente agradabel i trankil. 


‘Conseho pa tur tempo’ 

“E programa ta inclui un analisis di e conocido 
Sermon riba Sero cu Jesus a duna. Den 
e Sermon ey Jesucristo a duna 
consehonan cu - si aplica nan cu 
consistencia - ta duna exito den tur 
tempo, áreay cultura”, e vocero p’e 
congreso Jim Dieckman ta comenta. 

Mark y su casa Esther, cu tabatin e 
oportunidad pa asisti n’e congreso 
caba na un otro idioma, ta coincidi 
cu Dieckman: “E diferente 
discursonan, sketch y sigur-sigur e 
gran cantidad di videoclip ta yud’ 
abo comprondé y aplicá e tipnan 
di Jesus pa traha na un ambiente 
familiar caminda harmonia y 
seguridad ta reina. 

Lo bo no kier perdé niun seconde di 
e programa, pasobra te cu e delaster 
discurso e congreso ta cumpli - cu 
un bunita sorpresa - cu e promesa 
pa identifica y facilita herment pa 


TESTIGONAN di Jehova ta invita un 
y tur p’e congreso di e aña aki cu e tema 
central: ‘Imita Jesusl’ Lo analisa kico ta clave 
pa un bida di famia feliz, enfocando riba e 
ehempel di Jesucristo. Imitando Jesus su 
forma di pensa, papia y trata cu hende, cada 
miembro di famia ta obtené hermentnan 
valioso pa edifica famianan mas fuerte y uni. 


desaroyá amor bérdadero den bida di famia.” 

Informacion util 

Un y tur ta bon bini n’e congreso ‘Imitá 
Jesusl’ pa ricibi informacion util pa bo mes 
y pa bo sernan keri. Por baha e programa na 


http://www.jw.org/jw-paa/publicacion/. 
Entrada, manera semper, ta gratis ya cu ta 
cu donacionnan completamente boluntario 
e Testigonan ta financiá eventonan manera 
esaki. 

Digicel a 
organisa un cena 
di CELEBRACION 

pa famia y boluntarionan di Special Olympics 
World Games 2015 na Los Angeles 



Special OIV'TtP'C^ 

WVRLD 
GAMES 


Pigicel 


LOS ANGELES, California. Digicel a 
demostra su aprecio pa e cientos di famianan, 
boluntarionan y comisionnan di organisacion 
di e 23 paisnan na un evento di celebracion na 
Los Angeles, Califomia na Westin Bonavenure 
Hotel diabierna ultimo. 

E cena, cu a tuma luga rib’e dak di e hotel c’un 
bista pictoresco, a wordo organisa pa reconoce 
e tremendo esfuersonan di nan huespednan 
den transcurso di e ultimo dos añanan pa 
logra pa nan teamnan respectivo participa n’e 
Summer Games. 




Boluntarionan y oficialnan di Special Olympics, 
kende a tuma un momento liber for di e ritmo 
halto di e Weganan pa atende e evento, a 
goza di un anochi liber pa relaha prome cu e 
Opening Ceremony, cual a tuma lugar na Los 
Angeles Coliseum riba dia 24 di juli. Mayoria 
di e invitadonan a haci uzo di e oportunidad 
pa conecta bek cu participantenan di e 
Weganan anterior, y pa intercambia storia y 
muestranan di aprecio y amistad 

prome cu e Weganan a 

cuminsa. 

sosten di 


V.*\W > RLD 
V ■; f GAMES 


Digicel 


' GAMEs L/igicei 

LOS ANGELES 201S 


Special Olympics 
tabata y ta sigui 
significante 
den hopi di su 
mercadonan 
durante di e 
ultimo 15 añanan, 
cu injeccionnan 
grandi financiero 
den facilidadnan 
pa atletanan, 
coaching, ekipo, 

proyectonan di inclusion social pa medio 
di actividadnan deportivo unifica manera 
Digicel KickStart Clinics y e torneonan di 
Caribbean Premier League, y programanan 
di conscientisacion pa pusha e causanan di 
personanan cu necesidadnan special. 

John Delves, Digicel Regional CEO, a remarca 
cu, “Digicel su envolvimento den Special 
Olympis y programanan pa personanan 
cu necesidadnan special ta filtra dor di e 
organisacion for di su liderazgo - c’un pasion pa 
causanan pa esunan cu necesidadnan special cu 
tawordo lidera 

p a Chairman 

D e n i s 


, -'■•'iW-RLD 

t : -games 

LOS ANGELES 201! 


Olymc>r; 

ES 


O’Brien. 

Digicel a pone como prioridad necesidadnan 
special pa medio di nos fundacionnan y den 
hopi di nos otro mercadonan. Sinembargo 
e esfuerso cu nos ta pone ta keda chikito 
ora compara cu e trabao di e coachnan 
y boluntarionan y e apoyo incasabel di e 
famianan. 

Ta un honor pa Digicel treat boso y felicita boso 
p’e bon trabao cu boso a haci cu atletanan, 
tanto riba como p’afo di e cancha.” 

E celebracion a conta cu presencia di varios 
dignitario internacional, incluyendo Minister 
di e Ministerio pa Asuntonan di Hende Muhe 
di Samoa, Hon. Tolofuaivalelei Falemoe 
Leiataua; Su Excelencia Ann Anderson, 
kende ta embahador di Irlanda na Merca; 
Mary Davis, President di Special Olympics 
Europa/Eurasia y diferente hefe di delegacion 
y representantenan di e paisnan participando. 
Durante un bunita presentacion, Lorna Bell, 
president di Special Olympics Jamaica y 
Professor Alldrick McNabb, Padrino di e 
team di futbol di Special Olympics Jamaica 
a entrega un carta di Minister President di 
Jamaica, Portia Simpson Miller na Denis 
O’Brien, cu a wordo acepta den su nomber 
pa John Delves - expresando su gratitud 
pa Digicel su sosten pa e team di Jamaica 
y nan programanan di Special Olympics. 
Sra. Bell y sr. McNabb tambe a presenta 
un collage di potret cu e “highlights” di 
e seleccion di Jamaica durante di nan 
preparacionnan na caminda p’e Weganan. 

X presa bo mes Posibel re-apertura 
po A v refineria, un mision 

imposibel? 


PARLAMENTO luna pasa, 
a pasa 2 mocion, na unda ta 
pidi Valero 6 luna pa sondea e 
posibilidad pa busca un comprador 
pe refineria cu Valero ta 100% 
doño. Gobierno a laga forma 
un comision pa busca posible 
cumpradornan di expertonan 
Arubianonan y tambe expertonan 
internacional riba e tereno aki, 
cu integridad y profesionalismo 
den mundo petrolero pa yuda 
e proceso aki pa busca un 
cumprador of interesadonan. 
Awor kico t’e realidad di nos 
refineria na Aruba? Aruba su 
refineria igual esun di Corsou a 
wordo construi den añanan ‘20 pa 
refina crudo pisa Venezolano cu 
e Mericanonan tabata doño te cu 
ora Jaime Lusinchi a nacionalisa 
petroli dia 1 januari 1976. 

Y cu consecuencia, tanto Exxon y 
Shell Corsou a será nan portanan, 
pa motibo, a kita e prijs preferencial 
cu semper e dos companianan a 
goza di e petroli pisa Venezolano. 

Y asina desde 1 januari 1976 
PDVSA a bira domina e mundo 
petrolero Venezolano cu t’e 5 
pais of (compania) di mundo riba 
exportación. PDVSA a nace dia 1 
januari 1976. PVDSA ta consisti 
di e siguiente subsidarionan: PDV 
Marina - CVP - Pequiven - CIED 

- PDVSA Gas - PDV (Deltaven) 

- Palmaven - Electricidad de 
Caracas C.A (93.62%) y CITGO 
(100%) y mas. Pa mas información 
subi Website: www.pdvsa.com 
Kico t’e realidad awe pa futuro 
pa refinerianan cu ta opera riba 
crudo pisa??? Laga nos cuminsa 
cu Valero. 

Na 2007Valero a manda un oferta 
aden pa Prome Minister Oduber, 
unda nan ta avisa, cu Valero no por 
sigui refina crudo pisa so, y pesey 
lo desea pa haya cierto cambio di 


belasting, p’asina por inverti 1.5 
biyon dolar den un hydrocracker 
nobo, p’asina cuminsa refina 
producto blanco, entre otro, 
diésel, kerosine, gasolina, fueloil 
etc. Loke cu Prome Minister a 
nenga, y Valero cu cuminsa hiba 
perdida di 60 pa 90 miyon dolar pa 
aña, segun declaracion di propio 
Prome Minister e tempo ey na 
2008/09. Valero no por a sostene 
e perdidanan ey, y asina a busca 
benta p’e refineria. Aki a presenta 
dos comprador. 

Prome Petrobas di Brasil, cu a yega 
asina leu, di firma un acuerdo 
di compra. Ora cu Petrobras a 
bin sinta cu Gobierno di Aruba, 
pa negocia riba incentivo fiscal. 
Gobierno di Aruba a nenga di 
kita e BBO di 1% riba export 
tax y exigi Petrobras, como 
condición di compra cu Petrobras, 
mester inverti 1.5 biyon dolar pa 
construcción di un hydrocracker 
nobo. Loke cu Petrobras a rabia, 
y a kibra e acuerdo di compra cu 
Valero, y a bisa. Cu Petrobras no 
ta interesa mas, pa inverti pafor 
Brasil. Después PetroChina a bin, 
a core cune cu e mesun exigencia 
di Petrobras, cu mester inverti 1.5 
biyon dolar den un hydrocracker y 
esey a pone cu PetroChina tambe 
a bula afor. 

Gobierno a cambia na 2009 y 
asina e Gobierno nobo a cuminsa 
cu combersacion nobo cu Valero, 
riba un presunto re-apertura, 
y loke a logra tambe. Y resto ta 
historia. Pasobra ora Valero a 
habri, e prijs di mercado di crudo a 
cay, y a haci negoshi di crudo pisa 
imposibel, of no factibel y atrobe 
Valero a cuminsa perde miyones, 
y mientrastanto e refineria na St 
Croix cu ta refina e mesun crudo 
pisa cu Aruba su refineria, tambe 
a hiba perdida nan biyonario. 


pe operadornan cu ta PDVSA/ 
Hessoil den un partnership di 50% 
cadauno. Na unda tanto Valero y 
PDVSA/Hess a dicidi di será nan 
refineria, pe perdidanan grandi cu 
tabata hibando na 2012. 

Na St Croix Gobierno mes a tuma 
over, pa bende e refineria, y cu e 
exigencia, cu e cumprador nobo, 
mester inverti 1.5 biyon dolar, pa 
cambia e sistema di crudo di crudo 
pisa pa crudo liviano. 

Aña pasa a lanta un compama 
fatasma cu Atlantic Basin 
Cooperations, cu a manda un 
oferta di compra aden, cu na 
december ultimo, Parlamento 
di Virgin Island/St Croix a vota 
contra 13 contra y 2 na fabor, pe 
benta, y e refineria a keda será 
te awe, usando e transhipment 
for di 2012 mescos cu Valero 
Aruba. Kico e situación ta awe 
p’e refinerianan? Tin un partido 
y un Parlamentario ta forsando 
cu PDVSA, cu ta un compama 
prácticamente bancarota y morto 
financeriamente. Y aki, mi no 
kier bay duna mi opinión, sino 
publica algun, noticia di e ultimo 
2 simannan aki, tanto comunicado 
di PDVSA mes y corant El Siglo di 
Maracaibo. 

Pero ahora todo es distinto: El 
Gobierno afronta severos aprietos 
económicos por la caida de la 
cotización del crudo, que aporta 
el 96% de las divisas que ingresan 
al fisco y que esta semana se 
cotizó a 46,19 dólares. En esta 
situación, no parece estar en una 
posición ventajosa para seguir 
con su generosa pohtica a cambio 
del respaldo pohtico en los foros 
americanos. En 2014 ya comenzó 
el recorte con una disminución de 
15% de los envios a PetroCaribe. 
En el caso de los cargamentos de 
Petróleos de Venezuela (PDVSA) 


a Cuba, hubo una disminución de 
entre un 23% y 32% con respecto 
a los 104.000 barriles diarios que 
se exportaron en 2013, de acuerdo 
con lo que declaró en febrero 
de 2014 el entonces Ministro 
de Petróleo Venezolano Rafael 
Ramirez en una reunión entre 
Venezolanos y Cubanos reseñada 
entonces por el diario El Nacional. 
Jamaica emitió bonos para pagar 
a Venezuela deuda por envfos de 
crudo. Economfa: 24 julio, 2015, 
El Gobierno de Jamaica realizó 
ayer una emisión de bonos en 
2 tramos con la intención de 
recaudar 1,5 millardos de dólares 
para recomprar la deuda que tiene 
con Venezuela por los envios de 
crudo a través de PetroCaribe y 
con la que también espera mejorar 
sus métricas de crédito, informó 
IFR, servicio de información 
financiera de Thomson Reuters. 
El pais mantiene una deuda con 
Venezuela de cerca de 3 millardos 
de dólares, pagaderos a largo 
plazo por las caracteristicas del 
convenio, pero si adelantan el 
pago y se cancela en este momento 
Jamaica recibina un descuento de 
1,5 millardos de dólares. Esta sena 
la segunda operación de este tipo 
que hace Venezuela este año. En 
enero le rebajó 52% la deuda que 
Republica Dominicana tenia con 
el pais por envios de Petrocaribe, 
porque también pagaron por 
adelantado. De una factura de 4 
millardos de dólares terminaron 
cancelando 1,9 millardos. 

Mira con Gobierno Venezolano, 
pa haya placa den pura pa PDVSA 
sigui draai, ta regala mas cu mitar 
di e debe, riba crudo regala na 
prijs preferencial cu interés di 
2%. Bo por imagina bo, con malo 
e situación ta? Na januari 2015 
CITGO mester a saca bono di 1.5 
biyon dolar, pa PDVSA sigui draai. 

Djis no tin caminda pa sigui saca 
placa mas. REPSOL. 

Sin ningtin tipo de consideración, 
la empresa española REPSOL le 
quitana el atractivo mercado de 
la explotación petrolera en aguas 
Cubanas a la Venezolana PDVSA. 
Los Españoles les habrian ofrecido 
más beneficios y liquidez a los 
Cubanos. Segun algunos analistas 
del tema, PDVSA supuestamente 
no dispondria actualmente de la 
capacidad financiera necesaria 
para iniciar y emprender negocios 
de semejantes proporciones. 

Ata hasta su negoshi lucrativo 


di petroli na Cuba PDVSA lo 
por perde.To raise cash, the 
Government has in recent weeks 
secured a $5-billion loan from 
China, issued $1.5 billion in 
bonds through PDVSA>s US-based 
subsidiary Citgo and allowed the 
Dominican Republic to pay off 
$1.9 billion in outstanding oil debt 
at a discount of more than 50 per 
cent. It also reportedly swapped 
part of its gold reserves for $1 
billion in cash from Citibank 

Pa termina: PDVSA su refinerianan 
na Venezuela mester cumpra 
crudo liviano for di Nigeria pa 


mezcla cu esun di dje pisa, pa spaar 
10 pa 20 dolar riba cada bari, pa 
bende riba mercado internacional 
pa competi cu Merca y Canada. 
Pa refina Gasoline-Kerosine- 
Diesel-Jetfuel-LNG e mester 
importa Nafta for di Merca. Pa 
crudo na Corsou, e ta importa 
for di Rusia na unda ta refina 
Gasoline Diesel Kerosine etc. 
Pasobra su petroli pisa no ta 
factibel, no ta negoshi, ora e prijs 
pa bari pa crudo ta bao 80 dolar. 
Y ta pesey e tin su refineria na 
St Croix será y no por habri’e y 
ni bende, pasobra crudo pisa no 
ta negoshi pe tempo aki, y pesey 


ta perdiendo su negoshi petroli 
na Cuba cu Repsoil. Pasobra no 
tin e capacidad financiero, pa 
inverti y explota un refineria for 
di Venezuela. 

Awor cu cua placa tin algun 
pohtico na Aruba ta kere cu PDVSA 
por haci algo nan Aruba? ? ? ? Mi ta 
kere cu ma comparti suficiente 
información, cu tur hende por 
lesa y comprende. E chens di e 
reapertura di nos refineria ta 0% 
mirando cu crudo liviano, ta keda 
cu oversupply pa basta tempo 
nos dilanti, vooral cu awor Iran a 
drenta den wega atrobe. 


X presa bo mes 

Na Gobierno di ARUBA: 

Unda boso lin pensa 
di hiba Arvba? 


MESTER bisa si cu lamentablemente y pa 
basta tempo caba Aruba ta riba un mal caminda 
pa tanto robo, atraco arma y crimen, cual den 
pasado no tabata conoci riba nos dushi pais 
Aruba y cu awor mester di hopi atencion y cu 
ta asotando nos pais Aruba. 

Un bon ehempel ta cu -apesar cu caya grandi a 
bira bunita- actualmente bo no ta risca di cana 
den caya grandi of sali di bo propio cas ora bira 
scurito. Bo no ta sigur mas. 

Actualmente nos Gobierno ta propaganda cu 
Aruba ta un isla feliz y sigur, mientras cu en 
realidad esaki NO ta mas. 

Tin demasiado stranhero cu a drenta Aruba 
sin permiso, kendenan ta keda biba aki 
ilegalmente y nunca nan ta wordo of wordo 
persigui. Awendia unda bo drenta ta Spaño 
so bo ta scucha. E pregunta ta anto na nos 
gobernantenan: «Boso tin pensa di laga mas 
Latino, Chines, Haitiano sigui envadi nos dushi 
pais Aruba?» Si Aruba ta super pobla caba? 
Si nos sigui asina, anto den futuro e palabra: 
<Ami t’e Arubiano originah NO ta existi mas of 
Gobierno NO ta pensa esey mas tampoco. 


Colmo de los colmos, awor Gobierno tin 
pensa di elimina visa pa tur Colombiano. 
Simplemente, segun e Minister cu eliminando 
visa esaki te engrandece turismo. Si Gobierno 
ta mas serio y mira pais madre Hulanda cu 
drentanto Union Europeo a habri porta pa 
tur mal infuencia/elementonan, kendenan a 
probecha y drenta Hulanda gratuitamente. 
Gobierno a wak e consecuencia cu eliminacion 
di visa por trece pa pais Aruba tambe? Gobierno 
mester haci un estudio mas profundo, duna 
contenido pa cu esaki y un bon contesta ta 
pakico a introduci visa tur es tempo. 

Ora un Colombiano bishita Aruba, e persona 
ey mester acudi na Embahada Hulandes. 
E screening di buena conducta y lo demas 
exigencia ta pa elimina malhechor y criminalnan 
cu por drenta pais Aruba legalmente. 

Tur Colombiano cu pasa via Embahada 
Hulandes ta hendenan decente. Of e Gobierno 
aki ta desea di laga malhechor y criminalnan 
biba riba nos dushi pais Aruba. 

Di tur e Colombianonan cu t’aki caba casi tur 
NO ta bolbe Colombia mas. Basta por y tin bisa 
cu tin cu ta bin sconde aki tambe (corda riba 


Caso Triana). 

E ta un hilaridad ora scucha nos Minister di 
Turismo declara cu criminalidad na Colombia 
a baha substancialmente. 

E Minister aki mester wak via cable e canal 
Colombiano RCN y Caracol pa ta informa 
cuanto bagamunderia-criminalidad ta sosode 
na Colombia. 

Basta Colombia ta wordo califica pa t’e di tres 
pais peligroso (despues di Mexico y Nicaragua) 
pa wordo bishita y via internet por lesa e 
recomendacion aki tambe. 

Otro ehemplo bibo ta Miami cu a para bira 
puro Cubano y Latino. Esaki nos Gobernante 
tambe kier pa pasa cu Aruba cu verordening 
recien pa duna dos (2) stranhero trabao na 
Serlimar sin conta e Haitianonan, kendenan 
cu ordo di Gobierno a bay controla e edificio 
di Brandweer un poco tempo atras? 

Aki poco tempo tur ocupacion den Gobierno 
lo ta di stranhero. Nos NO ta baas mas den nos 
propio cas. 

Nos mesun hendenan cu por domina por lo 
menos cuater (4) idioma y cu hopi 
dedicadeza y perseferancia NO ta sirbi mas. 
Visa ta na su lugar y mester keda manera e 
tabata, sino Aruba/e Arubiano lo disaparece. 
Y p’e Minister di Turismo y na tur e otro 
gobernantenan: “EEN GEWAARSCHUWD 
MAN TELT VOOR TWEE”. 

Tambe corda esaki: <Placa no felicidad - 
Felicidad ta paz y trankilidad>. 

Netamente e felicidad aki ta locual nos ta desea 
pa nos dushi pais Aruba. 

Sr. Redactor, danki p’e espacio duna den bo 
corant tan lesa. 

Campeonato Heineken di Aruba 
Softball Bond ta continua 

Diaranson anochi cu 

2 rREMENDO 

parlido AA riba 
veld di Kudawecha 


CAMPEONATO Heineken fast pitch di ASB ta 
continua diaranson awor riba veld di Kudawecha. 
Den e promer partido AA masculino cuminsando pa 
7pm, Macuarima Indians lo enfrenta Balashi Premium 
mientras pa 9 pm un tremendo clash entre e muchanan 
di barrio di Noord esta Mariners lo topa Pizza Hut 
Monster den un bataya formal. 

ASB ta invita pueblo di Aruba pa no perde e weganan di 
diaranson anochi como cu nan lo bay ta hot. 

Diahuebs 30 di juli pa 8pm Royal Power ta toca turno 
pa enfrenta Mariners den di dos buelta. Pues diaranson 
y diahuebs un tabla lo bula riba veld di Kudawecha. 
Softball fast pitch a la carga. 


Centro di Bario 
Playa Pabao cu 
Nochi di Policula 



DIABIERNA, 31 di juli, directiva di Centro 
di Bario Playa Pabao, ta organisa “Nochi di 
Pelicula” p’e muchanan di Playa Pabao y di Aruba 
engeneral. 

E anochi di pelicula ta completamente gratis cu e 
posibilidad pa cumpra popcom, hotdog y refresco 
na prijsnan di famia. 

Ta cuminsa cu e pelicula pa 7’or pm y lo termina 
8.30 pm. Pues esaki ta un bon manera pa nos 
muchanan gosa di nan vakantie. 

Un invitacion ta bay na mayornan pa compaña 
nan yiu(nan) y bin disfmta di e “Nochi di Pelicula” 

Nobena y Fiesta 
na honor di Santa 
Fiiomena 

REV. Pastoor Toti Fuentebella 
di Parokia di Santa Filomena na 
Paradera ta haci un invitacion 
na tur parokiano devoto di Santa 
Filomena y pueblo en general pa 
asisti na e Nobena di nos Patrona 
Santa Filomena. 

Di dia 2 te cu 10 di augustus tin e nobena 
di Santa Filomena den parokia di paradera. 

Tur atardi pa 6.30 pm ta cuminsa Santo 

Rosario di Santa Filomena sigui pa Nobena y despues Santo Sacrificio 
di Misa pa 7.00 pm. 

E nobena riba diadomingo dia 2 y 9 di augustus lo tuma lugar pa 4.45 pm sigui 
pa Santo Sacrificio di Misa 5.30 pm. 

Dialuna dia 11 di augustus ta e gran dia di e fiesta di Santa Filomena. Pa 6.00 
pm lo tin e acostumbra procesion rond di e cero, sigui pa Santo Sacrificio di 
Misa Solemn concelebra pa varios pastoornan. 



Cohnthiers 13:4-7,13 


Suhname 27 januah 1942 


Aruba 28 juli 2015 


De liefde is geduldig 

De liefde is vriendelijk 

De liefde is nietjaloers 

Zij doet nietge]A/ichtig en is niet 
trots 

Zij kwetst niet 
Is niet egoistisch 
En voeltzich nooitbeledigd 
Zij neemt niemand iets kwalijk 
Zij is niet blij met onrecht 
Maar juist met de waarheid 
De liefde beschermt altijd 
Heeft altijd vertrouwen 
Verwacht het altijd van God 
En houdtzich stand 
Aan de liefde komt nooit een einde 
Erzijn drie dingen die blijven: 
Geloof hoop en liefde 


Van ons heengegaan is 

l^ieando^ Scn 


Liefhebbende echtgenoot van Mildred van Eer-van Brederode 

LiefdevoUe vader en schoonvader van Aissah & Robert-Jan van Eer- 
Duyvestijn, Ricardo & Tamara van Eer-Timp, Indrah & Michael van 
Eer-Sedney 

Liefste opa van Kimbehy, Denise, Caresse & Noor 

Geliefde zoon en schoonzoon van Willy & Mathilde ■ van Eer-Lo-A- 
Njoe, Hendrik t & Betsie t van Brederode-Durgaram 

Lieve broer en schoonbroer van Lothar t & Mildred van Eer, Helen & 
BertDe Ereytas, Nino & Martina van Eer, Henna & Jean 1 Halley, 
Marcia & Ton Stjago, Jenny & John Stevens, Anje & Dolfi Quilotte 

Lief-als-pief oom van Myra, Judith, Clyde, Gina, Danilo, Michael, Tito, 
Lillian, Sorayda, Siomara, Orgine ^, Sharma, Kitty, Sasha, Dino, 
Shanna, Jean-Pierre, Mijanou, Giovanni, hun geliefde partners, 
kinderen en kleinkinderen 

Lieve neefvan zijn neven & nichten 

AUehiefste vriend van Joyce, Erank, Eddie, Astrid, Maurits, Marlene, 
Miriam, Janine, Rita, Giesla, Sabrina, familie Malmberg, Monique, 
Ereya, buurvrouw Hermania, Dr. Samuels, Eunari & Unicon. 


Maar de liefde is het voornaamste. 


je ^ mceeett. 





De mogelijkheid tot condoleren is op maandag 3 augustus van 
19.00-21.00, teAurora Cumana 76 Oranjestad Aruba. 

S.V.Pgeen bezoek aan huis. 

In plaats van bloemen graag een donatie aan Stichting Eunari. 


De crematie zal in besloten kring plaatsvinden. 

Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


"Señor ta mi wardador, mi'n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa". 

Salmo: 23 

Cu hopi tristesa pero conforme cu boluntad di Dios nos ta 
anuncia cu a bay laga nos den brasa di Señor 



YoussefFouad Frangié 

Mihor conoci como:"Jose" 
Propietario di Fruteria Aruba 
*08-0M939 - 126-07-2015 

Acto di entiero lo wordo anuncia despues. 





ç^meral 




Cumana 76 
OranJestad,Aruba 
Tel: 588-6699 
Fax: 588-6698 
Cel: 593-0857/560-1403 


Lagrima y flornan lo seca, oracionan pa bo alma Dios lo recoge. 
Bo imagen, ehempel y recuerdonan lo keda pa semper graba 
den nos memoria. 

Cu hopi tristeza pero conforme cu boluntad di Dios, nos ta 
participa fayecimento inespera di: 



Jacobo Jacinto Robert 

miho conoci como "COCO" 

* 11.09.1947 - t26.07.201 5 
Na bida: Miembro di DeTrupialen 
Miembro di directiva di Little League 
Extrahado di Setar 


Na nomber di su: 

Casa: Josefina 'Fina' Robert-Damian 

Yiunan: Victor y Idalisa Joaquin 

Omary Ethel de Cuba 
Urvin y Jerney Robert-Harms 

Nietanan: Angelica y Maria Joaquin 

Rumannan: Elogio 'Eloy' Robert 

Laurens 'Renchi' Robert 

Cuña Rosalia Damian na Aruba 

Swa y Cuñanan na Santo Domingo y Venezuela 

Primo Anthony Robert y casa na Corsou 

Primo y primanan, comer y comper, sobrino y subrinanan, 

ihanan 

Famianan: Robert, Damian, Dirksz, Duvernay, Moreta, Nuñez, 
Perez, Chirino, de la Rosa, Wernet, Harms, de Cuba, Salcedo, 
Lara, Halley,Tromp Pourrier, Schotborg, Holsman, Sofia y 
demas famia, amigo y conocirnan na Aruba, Corsow, Santo 
Domingo, Venezuela, Merca y Hulanda. 

Ta invita pa e acto di entiero cual lo tuma luga diabierna 31 di 
juli 2015 di 9'or pa 11 'or di mainta na Misa San Francisco na 
Playa. 

Oportunidad pa condolencia: diahuebs 30 di juli 2015 na 
Aurora Funeral Home di 7'or pa 9'or di anochi. 

Disculpa nos si den nos tristesa nos por a lubida algun persona. 

Nos ta lamenta cu despues di entiero nos no por ricibi bishita 
di condolencia na cas. 





Cumana 76 
OranJestad,Aruba 
Tel: 588-6699 
Fax: 588-6698 
Cel: 593-0857/560-1403 


Gradicimento y Invitacion 

Na nomber di henter famia nos ta expresa nos mas sincero 
gratitud na tur cu di un manera of otro a compaña nos, mustra 
nan atencion y a duna nos sosten y consuelo durante malesa, 
fallecimento y entierro di nos defunto stima 


> 


Juan Benito Boekhoudt 

Tambe nos kier gradici Wilhemina kanker Fonds, Aurora 
Funeral Home pa nan bon servicio 
Alavez ta invita tur famia, amigo y conocirnan pa 3 Santo 
Sacrificio di Misa pa e Descanso di su alma cual nan lo tuma 
lugar na misa Sta.Anna : diaranzon 29 juli, diabierna 31 juli 
2015 pa 6:30 di atardi y diasabra 1 augustus 2015 pa 7'or di 
anochi. 

Boso presencia lo ta altamente aprecia 








Cumana 76 
OranJestad,Aruba 
Tel: 588-6699 
Fax: 588-6698 
Cel: 593-0857/560-1403 


"Plannan den curazon de hende ta hopi, pero ta plan di SEÑOR 
ta prevalece" 

Cu inmenso dolor na nos curazon nos 
ta participa fayecemento di 



Rawlin Luigi Silvania 

Mihor conoci como:"Speedy" 
*03-07-1984 - 125-07-2015 


Na nomber di su: 

Enamorada: Barbara Poelmann 

Mama: Helena Martinus 

Tata: Efrem Silvania 

Mama di crianza: Adelina Silvania 
Rumannan: Jurvin Silvania y Marjolein 

Edfrin Silvania y Nikki 
Edelin Silvania 
Ghislaine Hernandez 

Rumannan di crianza: Lerone Poulina, Adriana y yiu. 

Leonela Poulina y yiunan 
Enrique, Jennifer Poulina y yiunan 
Willemfridus y Aura Martinus 
Osbelio y Leonita Antersijn 
Efraim Clemencia 
Danielle van den Heuvel 
Jan Hein Poelmann 
Anneloes Poelmann 
Lucille Jansen y yiunan 
Jozef, Cynthia Martinus y yiunan 
Shendley, Yanire Clemencia y yiunan 
Sigmund Silvania y yiunan 
Nichurca Silvania y yiunan 
Katiuska, Chery Benita y yiunan 
Shamila Martinusyyiu 
Sobrino: Jermain Silvania 

Su mihor amigonan: Rick, Corwin, Steward y Steve 

Coleganan di Aruba Ville 
Primo y primanan 


Weloy welanan: 


Suegra: 

Suegro: 

Cuña: 

Tanta y omonan: 


Demas famia: Martinus, Ridderstaat, Maduro, Silvania, Noor, 
Villar, Peguero, Kleine 
Demas amigo y conocirnan. 

Oportunidad pa condoleer y despedida lo ta na Aurora Funeral 
Home diasabra 1 di augustus 2015 di 1 or pa 4or di atardi. 

Acto di cremashon lo tuma lugar dialuna 3 di augustus den 
seno familiar. 


Preferiblemente bini bisti den colornan alegre. 



Cumana76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Bou di alanan di Dios nni ta sigur. 

Abo cu ta biba bou di amparo di Altisimo, ta hospeda den 
sombra di Dios omnipotente, bisa Senor:"IVli refugio, mi forti, 
mi Dios, den kende mi ta pone mi confiansa!" 
Salmo91:l-2 

Cu hopi tristesa, pero conforme cu boluntad di Dios y 
agradecido pa tur loke Rofina a hasi y nifica pa nos, nos ta 
anuncia fayecimiento cristianamente di nos estimada: 



Rofina Dorival-Lopez 

Mihor conoci como"Fina" 
0-07-1946-124-07-2015 


Na nomber di su: 
Estimado esposo: 
Yuinan: 


Nietonan: 

Mama: 

Rumannan: 


Mescos cu ruman: 

Sobrinonan: 
Richard, Franscois, 
Clementy Bertin 
Cunanan: 

Ihanan: 


Marcus Dorival 

Sholanski Dorival 

Cyrus y Bianca Dorival-Groen 

Osmond Dorival y Renata Chodor 

JoshuaySienna 

-ERosa Lopez-Eckmeyer 

Vda. FortunataTromp-Lopez 

Thoma y Frans Kelly-Lopez 

Ina yThomas Quandus-Lopez 

IrenayAleCroes-Lopez 

Mildred Lopez 

Pablo y Reina Lopez-Orman y yuinan 
ArcadioLopezyfamia 
Majorie, Siegfried, Marion, Marisol, Freddy, 
Ivan, Yvette, Marlon, Alain, Suki, Milanka, 

Jennifer, Michael y Jacinta na Flulanda 
Marlon, Alain, Milanka y Marion 


Su primo y primanan, amiganan na Aruba, Maria Koolman, 
amiganan na Corsou, Marvis, Dulce, Jetta, Carmen, Mayris y 
Tony, su ayudante na cas, enfermeranan di Wit Gele Kruis y dr. 
Algera. 


Lo tin e oportunidad pa extende condolencia na famianan riba 
Diahuebs dia 30 di Juli 2015 entre 7ór y 9ór di anochi na Aurora 
Funeral Home. 


Famianan Lopez, Dorival, Groen, Chodor, Eckmeyer,Tromp, 
Kelly, Quandus, Croes, Lampe y demás famianan ta invita tur 
amigo, bisina y conocirnan pa assisti na acto di entiero cual lo 
tuma lugar Diabierna dia 31 di Juli 2015 pa 4ór di atardi 
saliendo for di Misa Santa Anna pa Santana. E restonan mortal 
di nos defunto stima lo wordo transporta 1:30 ór di atardi for di 
Aurora Funeral Home y ta reposa for di 2ór di atardi den Misa 
Santa Anna. 

Lo tin misa pa nos defunto stima riba Dialuna dia 3, Diaranson 
dia 5 y Diabierna dia 7 di Augustus 2015 pa 6:30'or na Misa 
Santa Anna. 

Na lugar di flor of krans un donación pa "Wit Gele Kruis" lo ta 
altamente aprecia. Den misa lo tin un box disponibel. 

Nos ta pidi nos disculpa si den nos tristesa nos por a lubida un 
of mas miembro di famia. 






























































Celebracion 

"Festival Indian" 

na Museo Arqueologico 
tabata un hit cultural! 



HOPI tabata esnan cu a disfhita e festividadnan 
na Museo Arqueologico diadomingo pasa, 
celebrando asina cu exactamente 6 aña pasa 
a habri porta pa publico n’e localidad nobo. 

E “Festival Indian” a atrae hopi cara nobo di 
tur edad, cual a ser entretene cu diferente 
presentacion en bibo. 

Muchanan cu nan mayor a goza un mundo 
cu tur e actividadnan “Indian” y e lectura 
di Shamanismo tabata un ‘full house’ cu un 
publico hopi interesa. 

Asociacion di Capoeira Nova Visao Aruba 
a ‘kick-off e dia di festividad na Museo 
Arqueologico cu e prome presentacion di dia. 
Bishitantenan a disfruta di e musica, canto y 
movecionnan tipico di e deporte impresionante 
aki cu tin influencianan di e.o. Indianan di 


Brasil y cu ta combina elementonan di baile, 
acrobacia y musica. Un publico grandi y varia a 
disfruta di e show artistico duna pa Eventshops 
Internacional cu a interpreta Shaman cu ta 
manipula candela. Esaki tabata e introduccion 
p’e charla inspirativo tocante Shamanismo di 
Arqueologo drs. Raymundo Dijkhoff. 

E auditorium tabata completamente yen, cu 
un publico hopi interesa y a clausura cu un 
guia den e sala di exposicion dedica n’e bida 
spiritual di Indiannan di Aruba. 

Los Picaflores a deleita grandi y chikito cu nan 
musica varia y moderno y artista local Elvis 
Lopez di Ateliers’89 a duna realce n’e sala di 
exposicion, mientras cu el a duna un ‘live pop- 
up artist performance’. 

E tayer di musica duna pa sr. Marciano Godet 


a entusiasma hopi mucha, hoben y adulto y 
un y tur a disfruta di snacks tipico di Museo 
Historico. Muchanan a gusta pa traha obra di 
man “Indian” cu materialnan recicla, a keda 
encanta cu e nan cara a ser decora cu figuranan 
inspira p’e decoracionnan di Indian y a pose pa 
potret dilanti di e Maloca artistico. 

Museo Arqueologico ta gradici publico, tur su 
boluntarionan, su Brigada Hubenil, Ministerio 
di Cultura, Museo Historico, Asociacion di 
Capoeira Nova Visao Aruba, Eventshops 
International, Los Picaflores, Elvis Lopez 
di Ateliers’89, sr. Marciano Godet, sr. Eddy 
Tromp, Arubus y prensa di Aruba cu a carga e 
evento aki na un manera increibel y tur otro 
persona y instancia cu den un forma of otro a 
colabora pa haci e dia aki un ‘hit’ cultural! 























































































